## Uredba o unutarnjem ustrojstvu Državne uprave za zaštitu i spašavanje

### NN 83/2008 (16.7.2008.), Uredba o unutarnjem ustrojstvu Državne uprave za zaštitu i spašavanje

# VLADA REPUBLIKE HRVATSKE

2665
Na temelju članka 60. stavaka 1. i 2. Zakona o sustavu državne uprave (»Narodne
novine«, br. 75/93, 92/96, 48/99, 15/2000, 127/2000, 59/2001, 199/2003 i
79/2007), Vlada Republike Hrvatske je na sjednici održanoj 10. srpnja 2008.
godine donijela

## UREDBU

### O UNUTARNJEM USTROJSTVU DRŽAVNE UPRAVE ZA ZAŠTITU I SPAŠAVANJE

I. OPĆE ODREDBE

Članak 1.

Ovom Uredbom uređuje se unutarnje ustrojstvo Državne uprave za zaštitu i
spašavanje (u daljnjem tekstu: Državna uprava), nazivi unutarnjih ustrojstvenih
jedinica i njihov djelokrug, poslovi i zadaci koji se u njima obavljaju, način
upravljanja, te okvirni broj državnih službenika i namještenika potrebnih za
obavljanje poslova iz djelokruga Državne uprave, kao i druga pitanja od značenja
za rad Državne uprave.
II. UNUTARNJE USTROJSTVO
Članak 2.
Za obavljanje poslova iz djelokruga Državne uprave ustrojavaju se unutarnje
ustrojstvene jedinice u sjedištu, a izvan sjedišta ustrojavaju se područni uredi
za zaštitu i spašavanje za područje županija.
U sjedištu Državne uprave ustrojavaju se samostalne ustrojstvene jedinice i
službe:
1. Kabinet ravnatelja
2. Odjel za međunarodnu suradnju
3. Odjel za unutarnju reviziju
4. Služba za civilnu zaštitu
5. Služba za vatrogastvo
6. Služba za sustav 112
7. Učilište vatrogastva i zaštite i spašavanja
8. Služba zajedničkih poslova.
Članak 3.
Područni uredi za zaštitu i spašavanje ustrojavaju se za područje županija.
III. SAMOSTALNE USTROJSTVENE JEDINICE
1. KABINET RAVNATELJA
Članak 4.
Kabinet ravnatelja obavlja administrativne, protokolarne, koordinacijske i
analitičko-razvojne poslove, poslove u svezi predstavki i pritužbi građana,
kontakata i komunikacije s Hrvatskim saborom, Vladom Republike Hrvatske,
središnjim tijelima državne uprave, poslove dokumentacije, poslove odnosa s
javnošću, medijskog i drugog prezentiranja rada Državne uprave, poslove
pribavljanja dokumentacije i materijala od službi i drugih unutarnjih
ustrojstvenih jedinica za potrebe ravnatelja i zamjenika ravnatelja Državne
uprave, obavlja poslove nadzora, poslove u svezi evidentiranja i pohrane pošte s
povjerljivim podacima, organizira prevoditeljske poslove kao i druge stručne i
administrativne poslove u svezi realizacije programa rada i aktivnosti
ravnatelja i zamjenika ravnatelja Državne uprave.
U Kabinetu ravnatelja koji se ustrojava kao odjel, ustrojavaju se:
1.1. Odsjek za projekte i koordinaciju
1.2. Odsjek za protokol i suradnju
1.3. Odsjek za unutarnju kontrolu.
1.1. Odsjek za projekte i koordinaciju
Članak 5.
Odsjek izrađuje prijedlog plana rada Državne uprave na temelju nacrta planova
rada ustrojstvenih jedinica, provodi koordinaciju zajedničkih aktivnosti
ustrojstvenih jedinica Državne uprave prema središnjim tijelima državne uprave i
drugim pravnim osobama u području zaštite i spašavanja; organizira i provodi
najsloženije aktivnosti obrambenih priprema Državne uprave; izrađuje stručne
elaborate i projekte za potrebe ravnatelja i zamjenika ravnatelja te obavlja
druge stručne i administrativne poslove za potrebe ravnatelja i zamjenika
ravnatelja. Odsjek je nositelj izrade projekata Državne uprave u natječajima za
sredstva iz Državnog proračuna i drugih domaćih i inozemnih izvora, te usklađuje
djelovanje svih službi u pripremi projekata. Odsjek analitički prati aktivnosti
u zaštiti i spašavanju i izrađuje izvješća i analize za potrebe ravnatelja i
zamjenika ravnatelja.
1.2. Odsjek za protokol i suradnju
Članak 6.
Odsjek za protokol i suradnju obavlja poslove stručne, organizacijske i tehničke
poslove protokola Državne uprave za sve aktivnosti čelnika Državne uprave i
pojedinih službi Državne uprave u kojima su potrebna protokolarna postupanja te
poslove organizacije posebnih svečanih i drugih prigoda. Odsjek je nositelj
aktivnosti suradnje s drugim tijelima državne uprave i pravnim osobama i
stanovništvom u redovitim aktivnostima i prilikom provedbe izvanrednih mjera u
slučaju velikih nesreća i katastrofa. Odsjek je nositelj promidžbenih aktivnosti
uprave u promicanju sustava zaštite i spašavanja i promicanja sigurnog ponašanja
i postupanja stanovništva. Odsjek je nositelj uređivanja internetskih stranica
Državne uprave, te usklađuje i nadzire njihovu pripremu u svim ustrojstvenim
jedinicama uprave.
1.3. Odsjek za unutarnju kontrolu
Članak 7.
Odsjek obavlja poslove nadzora u ostvarivanju cjelovitih zadaća i funkcija
Državne uprave, predlaže mjere za otklanjanje određenih propusta i
nedjelotvornosti, provodi istragu prije podnošenja prijedloga za pokretanje
postupka zbog povreda službene dužnosti službenika i namještenika, nadzire
pravodobnost izvršavanja poslova inspekcijskog i upravnog postupka i organizira
nadzor nad radom inspektora (kontrolno-instruktivni nadzor) u suradnji s drugim
službama, postupa po pravu nadzora u pojedinim predmetima i donosi odgovarajuća
rješenja, provodi organizaciju i nadzor sigurnosti objekata i osoba Državne
uprave, obavlja sigurnosne poslove te surađuje s nadležnim tijelima.
Savjetnik za upravljanje u krizama i civilnu obranu
Članak 8.
Uz Kabinet ravnatelja predviđa se samostalni izvršitelj za posebne službene
potrebe Državne uprave koji prati područje upravljanja u krizama i civilne
obrane, u svrhu implementacije i unapređenja planiranja civilnog sektora za
djelovanje u izvanrednim situacijama; predlaže i razrađuje aktivnosti za razvoj
upravljanja u krizama i odgovora na krize; izrađuje analize, studije, preglede i
prijedloge te surađuje s relevantnim nacionalnim i međunarodnim tijelima i
institucijama radi unapređenja sustava zaštite i spašavanja.
Savjetnik za upravljanje u krizama i civilnu obranu za svoj rad odgovoran je
ravnatelju.
2. ODJEL ZA MEĐUNARODNU SURADNJU
Članak 9.
Odjel koordinira izvršavanje poslova vezanih uz međunarodnu suradnju u području
zaštite i spašavanja, a posebno stručne poslove vezane uz praćenje
međunarodno-pravnih propisa u području zaštite i spašavanja, izradu nacrta
međunarodnih sporazuma i drugih akata iz područja zaštite i spašavanja te
poslove protokola za međunarodne aktivnosti Državne uprave. Izrađuje godišnji
plan međunarodnih aktivnosti temeljem prijedloga svih ustrojstvenih jedinica i
službi te prati njegovu provedbu.
U području suradnje s Europskom unijom i NATO-om, Odjel posebno obavlja poslove
neposredno vezane za pristupanje ovim asocijacijama te provedbu već započetih
aktivnosti unutar tih asocijacija, koordinira izvršavanje poslova vezanih uz
međunarodnu suradnju u području zaštite i spašavanja. U katastrofama operativno
usklađuje djelovanje međunarodnih snaga u zaštiti i spašavanju na području
Republike Hrvatske, te koordinira prelazak državnih granica tijekom primanja
i/ili pružanja međunarodne pomoći. Odjel je nositelj razvoja Nacionalnog
središta za koordinaciju primanja i/ili upućivanja žurne pomoći u katastrofama.
U Odjelu se ustrojavaju:
2.1. Odsjek za multilateralnu suradnju i EU
2.2. Odsjek za bilateralnu suradnju.
2.1. Odsjek za multilateralnu suradnju i EU
Članak 10.
Odsjek za multilateralnu suradnju i EU koordinira i aktivno sudjeluje u
aktivnostima Državne uprave u multilateralnim okruženjima. Posebno prati i
pokriva sudjelovanje predstavnika Državne uprave u tijelima NATO-a, Vijeća
Europe, Ujedinjenih naroda, Pakta stabilnosti, Vijeća Jugoistočne Europe za
civilno-vojno upravljanje u krizama, Srednjeeuropskoj inicijativi, REMPEC-u i
obavlja poslove u svezi suradnje Državne uprave s drugim organizacijama i
regionalnim inicijativama. Odsjek prati i predlaže usklađivanje ustroja Državne
uprave radi postizanja standarda Europske unije. Priprema i sudjeluje na
sastancima u tijelima EU.
2.2. Odsjek za bilateralnu suradnju
Članak 11.
Odsjek za bilateralnu suradnju prati i provodi sve bilateralne aktivnosti sa
državama s kojima je potpisan bilateralni sporazum o suradnji i drugim državama.
Prati provedbu svih potpisanih sporazuma i predlaže područja za daljnju
suradnju. Posebno prati prekograničnu suradnju koju ostvaruju područni uredi za
zaštitu i spašavanja.
3. ODJEL ZA UNUTARNJU REVIZIJU
Članak 12.
Odjel za unutarnju reviziju provodi unutarnju reviziju za cjelokupnu Državnu
upravu, daje stručna mišljenja i ima savjetodavnu ulogu u cilju poboljšanja
poslovanja Državne uprave. Odjel procjenjuje sustave, procese i sustav
unutarnjih kontrola na temelju upravljanja rizicima; provodi unutarnje revizije
u skladu s Međunarodnim standardima unutarnje revizije uz primjenu kodeksa
strukovne etike unutarnjih revizora te najboljom strukovnom praksom; testira,
analizira i ocjenjuje sve poslovne funkcije iz nadležnosti Državne uprave;
provodi pojedinačne unutarnje revizije i daje preporuke ravnatelju u svrhu
postizanja veće učinkovitosti i djelotvornosti sustava; izrađuje strateške i
godišnje te operativne planove unutarnje revizije; obavlja posebne revizije na
zahtjev ravnatelja Državne uprave; prati provedbu preporuka navedenih u
izvješćima iz prethodno obavljenih revizija; izrađuje periodična i godišnja
izvješća o radu Odjela i dostavlja ih ravnatelju Državne uprave; surađuje s
Ministarstvom financija – Upravom za harmonizaciju unutarnje revizije i
financijske kontrole u skladu s važećim propisima o unutarnjoj reviziji; prati i
predlaže stalnu edukaciju uposlenih unutarnjih revizora u skladu s Međunarodnim
standardima unutarnje revizije; procjenjuje praćenje provedbe preporuka iz
nalaza Državnog ureda za reviziju.
IV. SLUŽBE DRŽAVNE UPRAVE
4. SLUŽBA ZA CIVILNU ZAŠTITU
Članak 13.
Služba je nositelj koordiniranja sudjelovanja operativnih snaga zaštite i
spašavanja i drugih sudionika u aktivnostima zaštite i spašavanja; neposredno
rukovodi i zapovijeda snagama civilne zaštite u katastrofama i velikim
nesrećama; sudjeluje u izradi standardnih operativnih postupaka zaštite i
spašavanja i drugih propisa iz svoje nadležnosti, nositelj je izrade Procjene
ugroženosti i Plana zaštite i spašavanja Republike Hrvatske; nositelj je
usklađivanja posebnih državnih planova drugih sudionika u sustavu zaštite i
spašavanja s Planom zaštite i spašavanja Republike Hrvatske; daje suglasnost na
procjene ugroženosti i planove zaštite i spašavanja jedinica lokalne i područne
(regionalne) samouprave; predlaže vrste i količine državnih robnih zaliha
potrebnih za zaštitu i spašavanje; nadzire provedbu mobilizacije za potrebe
zaštite i spašavanja te provedbu propisanih mjera i aktivnosti u zaštiti i
spašavanju.
Služba prati stanje i pojave u području civilne zaštite; predlaže razvoj,
sustave i programe potpore funkcijama usklađivanja operativnih snaga u fazama
planiranja i uporabe snaga u operacijama zaštite i spašavanja, organizira mjere
za pripremu i osposobljavanje građana, pripadnika civilne zaštite i djelatnika
zaduženih za zaštitu i spašavanja; nositelj je izrade operativnog plana civilne
zaštite; predlaže opremanje i osposobljavanje postrojbi civilne zaštite te
predlaže ravnatelju donošenje odluke o njihovoj pripravnosti, mobilizaciji i
uporabi; utvrđuje mjerila za izgradnju, održavanje i korištenje skloništa.
Služba stručno podupire rad Stožera za zaštitu i spašavanje Republike Hrvatske.
Radom Službe upravlja pomoćnik ravnatelja – zapovjednik civilne zaštite
Republike Hrvatske.
Zapovjednik civilne zaštite Republike Hrvatske ima zamjenika koji obavlja zadaće
zamjenika u rukovođenju sustavom civilne zaštite za vrijeme pripremnih i
operativnih aktivnosti kao i tijekom katastrofe ili velike nesreće.
U Službi se ustrojavaju:
4.1. Odjel za operativne poslove i analitiku
4.2. Odjel za preventivu, planiranje i nadzor.
4.1. ODJEL ZA OPERATIVNE POSLOVE I ANALITIKU
Članak 14.
Odjel koordinira sudjelovanje operativnih snaga zaštite i spašavanja i drugih
sudionika u aktivnostima zaštite i spašavanja te neposredno provodi mjere
zaštite i spašavanja ljudi, dobara i okoliša, otklanjanja uzroka i neposrednih
opasnosti te sprječavanja nastajanja i širenja prirodnih i tehničko-tehnoloških
nesreća, kao i ublažavanja i uklanjanja njihovih posljedica; predlaže i poduzima
mjere za poboljšanje stanja, izdaje obvezne upute o postupanju, određuje
potrebne snage za djelovanje, te predlaže nabavu potrebnih sredstava i opreme za
zaštitu i spašavanje.
Odjel je nositelj izrade prijedloga financijskih planova i planova nabave
materijalnih sredstava, planova razvoja civilne zaštite te smjernica i
prioriteta razvoja sustava zaštite i spašavanja u cjelini kao i tehničkih
normativa materijalno tehničkih sredstava (u daljnjem tekstu: MTS) za opremanje
postrojbi civilne zaštite; sudjeluje u pripremi tehničke podloge za nabavu MTS,
planira pričuve opreme i sredstava u zonskim skladištima i skrbi o popuni
operativnih snaga potrebnom opremom i sredstvima.
Odjel koordinira poslove opremanja i osposobljavanja interventnih
specijalističkih postrojbi civilne zaštite Državne uprave, koordinira aktivnosti
državne intervencijske postrojbe Državne uprave te sudjeluje u izradi propisa u
području svojih nadležnosti; sudjeluje u provedbi priprema i provođenja obuke i
osposobljavanja u području zaštite i spašavanja, izradi standardnih operativnih
postupaka i dugoročnih planova razvoja civilne zaštite na svim razinama;
koordinira suradnju s pravnim osobama, središnjim tijelima državne uprave,
tijelima jedinica lokalne i područne (regionalne) samouprave, spasilačkim
službama i građanima.
Odjel nadzire provedbu pripravnosti, mobilizacije i uporabe snaga zaštite i
spašavanja te sudjeluje u provedbi upravnog nadzora nad radom odjela za zaštitu
i spašavanje u područnim uredima za zaštitu i spašavanje; predlaže tehnički
razvoj, sustave i programe tehničke potpore funkcijama operativnog usklađivanja
operativnih snaga u fazama planiranja i uporabe snaga u operacijama zaštite i
spašavanja; sudjeluje u izradi Procjene ugroženosti i Plana zaštite i spašavanja
Republike Hrvatske, daje mišljenja u svezi s davanjem ili primanjem međunarodne
pomoći u zaštiti i spašavanju.
Odjel stručno podupire rad Stožera za zaštitu i spašavanje Republike Hrvatske i
Zapovjedništva civilne zaštite Republike Hrvatske.
Odjel sudjeluje u provedbi međunarodnih aktivnosti u području zaštite i
spašavanja.
U Odjelu se ustrojavaju:
4.1.1. Odsjek za operativne poslove
4.1.2. Odsjek za analitiku.
4.1.1. Odsjek za operativne poslove
Članak 15.
Odsjek provodi zadaće koordinacije svih sudionika zaštite i spašavanja,
operativnih snaga zaštite i spašavanja te rukovođenja snagama civilne zaštite;
obavlja složene poslove pripreme i koordinacije provedbe evakuacije ljudi i
materijalnih dobara i zbrinjavanja ugroženih i nastradalih u smislu njihovog
upućivanja, prihvaćanja, smještaja, zdravstvene i socijalne skrbi, osiguranja
vode, hrane, odjeće i drugo.
Izrađuje prijedlog ustroja, opremanja i osposobljavanje snaga zaštite i
spašavanja; sudjeluje u pripremi propisa iz područja svoje nadležnosti; obavlja
poslove u svezi mobilizacije i angažiranja postrojbi civilne zaštite te
angažiranja snaga i sredstava civilne zaštite u pružanju humanitarne pomoći
susjednim i drugim državama; sudjeluje u planiranju, pripremi i provedbi
osposobljavanja u sustavu zaštite i spašavanja.
Odsjek provodi poslove i zadaće vezane uz osnivanje i ustrojavanje pričuvnih
interventnih specijalističkih postrojbi civilne zaštite te sudjeluje u pripremi
i koordinaciji djelovanja državne intervencijske postrojbe; nositelj je
mobilizacijskih postupaka i pozivanja (mobilizacije) snaga civilne zaštite,
utvrđuje osposobljenost postrojbi civilne zaštite te predlaže izradu propisa u
svezi načina pozivanja (mobilizacije) kao i ukupne opremljenosti postrojbi
civilne zaštite (materijalne formacije).
Odsjek obavlja stručne poslove koji se odnose na izradu planova razvoja civilne
zaštite te smjernica i prioriteta razvoja sustava zaštite i spašavanja u
cjelini, upravljanje operativnim snagama civilne zaštite na svim razinama,
utvrđuje i neposredno provodi posebne mjere zaštite i spašavanja ljudi, dobara i
okoliša, izrađuje prijedloge naputaka koji se odnose na skrb o pohranjivanju,
servisiranju, održavanju i pravilnom korištenju opreme i drugih
materijalno-tehničkih sredstava civilne zaštite i sustava zaštite i spašavanja u
cjelini, pogotovo MTS-a u pričuvi zonskih skladišta Državne uprave. Odsjek u
stručnom i tehničkom smislu podupire rad Stožera za zaštitu i spašavanje
Republike Hrvatske.
4.1.2. Odsjek za analitiku
Članak 16.
Odsjek kontinuirano prati, analizira stanje i promjene u sustavima zaštite i
spašavanja i civilne zaštite u zemlji i inozemstvu. Obavlja raščlambu stanja
organiziranosti, operativne spremnosti, osposobljenosti sudionika zaštite i
spašavanja, a posebno sustava civilne zaštite te vodi personalne i materijalno
tehničke evidencije (evidenciju postrojbi civilne zaštite, povjerenika civilne
zaštite, voditelja skloništa, stožera zaštite i spašavanja i zapovjedništava
civilne zaštite te svih materijalno tehničkih sredstava civilne zaštite).
Analitički određuje personalne, materijalne i financijske resurse koji nedostaju
te izrađuje analitički pregled potrebnih godišnjih financijsko-materijalnih
sredstava.
Na temelju analize stanja predlaže mjere za poboljšanje stanja i izrađuje
operativne upute i mjere koje treba poduzeti radi optimalnog korištenja
raspoloživih resursa. Nositelj je izrade dugoročnog plana razvoja sustava
civilne zaštite i sudjeluje u izradi smjernica za razvoj sustava zaštite i
spašavanja u cjelini.
Odsjek prikuplja podatke, ustrojava baze i evidencije o svim događajima,
nesrećama i katastrofama u zemlji kao i velikim nesrećama i katastrofama u
svijetu te obavlja poslove raščlambe njihovih posljedica i postupaka sudionika
intervencija u zaštiti i spašavanju. Iste objedinjuje i analitički obrađuje po
kategorijama, vremenu i prostoru, te ih obrađuje u mjesečne i godišnje biltene.
Odsjek analizira aktualne događaje iz nadležnosti Službe, te ih priprema za
obavješćivanje javnosti i medijsko prezentiranje. Izrađuje stručne članke na
bazi analitički obrađenih podataka o stanju sustava i događaja te ih objavljuje
u stručnim glasilima i web-stranici Državne uprave.
4.2. ODJEL ZA PREVENTIVU, PLANIRANJE I NADZOR
Članak 17.
Odjel je nositelj izrade prijedloga propisa, planova i drugih dokumenata iz
područja civilne zaštite; predlažu donošenje procjene ugroženosti i Plana
zaštite i spašavanja Republike Hrvatske te usklađivanje posebnih državnih
planova drugih sudionika s Planom zaštite i spašavanja Republike Hrvatske; u
okviru svojih nadležnosti nositelj je suradnje sa središnjim i drugim tijelima
državne uprave, pravnim osobama i udrugama te koordinira suradnju s tijelima
jedinica lokalne i regionalne (područne) samouprave, spasilačkim službama i
građanima; sudjeluje u izradi prijedloga zakonskih i drugih propisa te
međunarodnih ugovora u području zaštite i spašavanja i prati njihovu provedbu,
priprema izvješća i stručne materijale, sudjeluje u izradi planova razvoja
civilne zaštite te smjernica i prioriteta razvoja sustava zaštite i spašavanja u
cjelini.
Odjel sudjeluje u provedbi zadaća otklanjanja uzroka i neposrednih opasnosti te
sprječavanja nastajanja i širenja prirodnih i tehničko-tehnoloških nesreća, kao
i ublažavanja i uklanjanja njihovih posljedica; predlaže i poduzima mjere za
poboljšanje stanja, izdaje upute o postupanju, nositelj je izrade standardnih
operativnih postupaka vezanih uz postupanje u prirodnim i tehničko-tehnološkim
nesrećama i predlaže potrebne snage za djelovanje, uključivo i nabavu sredstava
i opreme za zaštitu i spašavanje; sudjeluje u izradi i provedbi planova obuke i
osposobljavanja u sustavu zaštite i spašavanja; obavlja poslove u svezi
ostvarivanja prava pripadnika civilne zaštite.
Odjel obavlja stručne poslove u svezi planiranja, gradnje, uređenja, održavanja
i organiziranja korištenja skloništa i drugih objekata pogodnih za sklanjanje
stanovništva te surađuje s tijelima jedinica lokalne samouprave u svezi
osiguranja uvjeta za sklanjanje; pruža stručnu pomoć i nositelj je provedbe
upravnog nadzora u odjelima za zaštitu i spašavanje područnih ureda za zaštitu i
spašavanje te provodi inspekcijski nadzor nad provedbom odredbi Zakona o zaštiti
i spašavanju; sudjeluje u aktivnostima međunarodne suradnje u području zaštite i
spašavanja.
U Odjelu se ustrojavaju:
4.2.1. Odsjek za preventivu i planiranje
4.2.2. Odsjek za nadzor i inspekcijske poslove.
4.2.1. Odsjek za preventivu i planiranje
Članak 18.
Odsjek je nositelj izrade Procjene ugroženosti i Plana zaštite i spašavanja
Republike Hrvatske te usklađivanja posebnih državnih planova drugih sudionika s
Planom zaštite i spašavanja Republike Hrvatske; koordinira suradnju s tijelima
jedinica lokalne i područne (regionalne) samouprave, spasilačkim službama i
građanima; sudjeluje u provedbi zadaća otklanjanja uzroka i neposrednih
opasnosti te sprječavanja nastajanja i širenja prirodnih i tehničko-tehnoloških
nesreća, kao i ublažavanja i uklanjanja njihovih posljedica; izdaje upute o
postupanju, sudjeluje u izradi standardnih operativnih postupaka vezanih uz
postupanje u prirodnim i tehničko-tehnološkim nesrećama i predlaže potrebne
snage za djelovanje, uključivo i nabavu sredstava i opreme za zaštitu i
spašavanje; obavlja stručne poslove u svezi planiranja, gradnje, uređenja,
održavanja i organiziranja korištenja skloništa i drugih objekata pogodnih za
sklanjanje stanovništva.
4.2.2. Odsjek za nadzor i inspekcijske poslove
Članak 19.
Odsjek provodi inspekcijski nadzor nad provedbom odredbi Zakona o zaštiti i
spašavanju i podzakonskih akata donesenih na temelju Zakona; provodi upravni
postupak u prvom stupnju u svezi inspekcijskih nadzora; nositelj je provedbe
upravnog nadzora nad radom Odjela za zaštitu i spašavanje u Područnim uredima za
zaštitu i spašavanje.
5. SLUŽBA ZA VATROGASTVO
Članak 20.
Služba obavlja stručne i upravne poslove iz područja vatrogastva i zaštite od
požara; kreira strategiju ustroja i organiziranosti vatrogasne djelatnosti u
sustavu zaštite i spašavanja. Predlaže mjere i aktivnosti za zaštitu ljudi i
imovine ugroženih požarom; planira, organizira i provodi mjere za pripremu i
provedbu osposobljavanja i usavršavanja pripadnika vatrogasnih postrojbi i
drugih sudionika koji sudjeluju u vatrogasnim intervencijama; priprema
prijedloge i nacrte općih i provedbenih akata iz područja vatrogastva; izrađuje
standardne operativne postupke u vatrogastvu i sudjeluje u izradi standardnih
operativnih postupaka zaštite i spašavanja; sudjeluje u izradi procjene
ugroženosti i planova zaštite i spašavanja iz područja vatrogastva; obavlja
upravni i inspekcijski nadzor provedbe propisa i propisanih mjera i aktivnosti
iz područja vatrogastva; obavlja stručni nadzor nad radom vatrogasnih postrojbi,
vodi propisane očevidnike, baze podataka; planira i predlaže nabavu i koristi se
državnim robnim zalihama za potrebe vatrogastva.
Služba je nositelj koordiniranja, praćenja i usmjeravanja operativnog djelovanja
sudionika (središnjih tijela državne uprave nadležnih za pojedine segmente
djelovanja u vatrogasnim intervencijama, pravnih osoba i drugih sudionika koje
se uključuju u vatrogasne intervencije sukladno odgovarajućim planovima);
neposredno zapovijeda vatrogasnim postrojbama te upravlja i rukovodi vatrogasnim
intervencijama. Služba planira potrebne resurse za provedbu intervencija na
temelju planova i programa; prikuplja i analizira podatke o uporabi i primjeni
vatrogasne opreme i tehnike; izrađuje i predlaže minimalne standarde za
djelotvorno funkcioniranje sustava vatrogastva; predlaže tipizaciju opreme,
uređaja, tehnike i sredstava za potrebe vatrogastva; sudjeluje u pripremi
izdavanja propisanih uvjerenja, potvrda, certifikata i sl.; priprema i izrađuje
planove, izvješća, biltene, karte i druge pisane dokumente.
Služba za vatrogastvo priprema i godišnje izrađuje Program aktivnosti u provedbi
posebnih mjera zaštite od požara od interesa za Republiku Hrvatsku i Financijski
plan provedbe istog; na temelju zaključka Vlade Republike Hrvatske prati i
operativno provodi realizaciju Programa nabave vozila za vatrogasne namjene,
obavlja i druge stručne, savjetodavne i administrativne poslove iz područja
vatrogastva i zaštite i spašavanja, te poslove po nalogu ravnatelja.
Radom Službe upravlja pomoćnik ravnatelja – glavni vatrogasni zapovjednik
Republike Hrvatske. Glavni vatrogasni zapovjednik Republike Hrvatske ima
zamjenika i pomoćnike u skladu s posebnim propisima.
U Službi se ustrojavaju:
5.1. Odjel za operativne poslove i analitiku
5.2. Odjel za planiranje, preventivu i nadzor.
Radom odjela upravlja načelnik.
5.1. ODJEL ZA OPERATIVNE POSLOVE I ANALITIKU
Članak 21.
Odjel obavlja sve stručne, planske, operativne i tehničke poslove vezane uz
stanje organiziranosti, operativne spremnosti i osposobljenosti za djelovanje
vatrogasnih postrojbi, poglavito za intervencije na požarima otvorenog prostora
te provedbu vatrogasne djelatnosti u slučaju katastrofa, velikih nesreća i
akcidenata s opasnim tvarima, predlaže i poduzima mjere i aktivnosti za
poboljšanje stanja i organiziranosti vatrogastva u RH.
Odjel obavlja poslove analitičkog praćenja vatrogasnih intervencija, stanja
vatrogasne tehnike i kadrova; daje prijedloge mjera koje treba poduzeti radi
optimalnog korištenja ljudskih i materijalno-tehničkih resursa u konkretnim
situacijama; prikuplja, izrađuje, ažurira i prilagođava kartografske podloge za
vođenje vatrogasnih intervencija; izrađuje biltene i druge stručne materijale za
potrebe Službe.
Odjel izrađuje prijedloge i provodi uvođenje u operativnu uporabu novih načina
rada, metoda i postupaka, sredstava, tehnologija, tipova i/ili vrsta tehnike;
ustrojava i vodi evidencije i bazu podataka o vatrogasnim kadrovima; potiče,
prati i nadzire organiziranje tečajeva, seminara i drugih oblika stručnog i
specijalističkog usavršavanja vatrogasaca; osposobljava i uvježbava operativne
snage i rukovodeće strukture u vatrogastvu; priprema, organizira i provodi
pokazne vježbe uz sudjelovanje svih sudionika u akcijama gašenja požara i
zaštite i spašavanja; utvrđuje tjelesnu spremnost i osposobljenost kao i
opremljenost pojedinaca i vatrogasnih postrojbi za velike intervencije.
Odjel kod velikih intervencija obavlja koordinaciju i rukovođenje operativnim
snagama u gašenju požara i drugim događajima iz područja vatrogastva za koje
nije proglašena katastrofa; planira i predlaže standardne operativne postupke
operativnih snaga u velikim intervencijama; skrbi o popuni operativnih snaga
potrebnom osobnom i skupnom opremom i sredstvima.
U Odjelu se ustrojavaju:
5.1.1. Odsjek za operativne poslove
5.1.2. Odsjek za analitiku
5.1.3. Odsjek za vatrogasno operativno središte.
5.1.1. Odsjek za operativne poslove
Članak 22.
Odsjek obavlja sve planske, stručne, tehničke i operativne poslove vezane uz
organiziranost, osposobljenost, operativnu spremnost i opremljenost vatrogasnih
postrojbi; predlaže i provodi mjere i aktivnosti za poboljšanje organiziranosti
i operativne spremnosti vatrogasnih postrojbi; izrađuje analize intervencija,
potrebe o optimalnoj iskorištenosti ljudskih i materijalno-tehničkih resursa,
kartografske podloge za učinkovito vođenje vatrogasnih intervencija; istražuje i
uvodi u uporabu nove načine i metode rada i postupaka, sredstava, tehnike;
planira, organizira i provodi teorijsko i praktično osposobljavanje,
uvježbavanje i opremanje vatrogasnih snaga te utvrđuje tjelesnu spremnost,
osposobljenost i opremljenost pojedinaca i vatrogasnih postrojbi; priprema,
organizira i provodi pokazne vježbe; koordinira i rukovodi operativnim snagama
za gašenje požara kod velikih i složenijih intervencija i drugih događaja za
koje nije proglašena katastrofa; izravno vodi intervencije po nalogu glavnog
vatrogasnog zapovjednika; prati i koordinira rad vatrogasnih organizacija na
razini lokalne i područne (regionalne) samouprave; obrađuje i prosljeđuje odluke
i zahtjeve o angažiranju dodatnih vatrogasnih snaga, potrebne tehnike, opreme,
uređaja i sredstava za pružanje pomoći pri gašenju velikih požara i drugih
vatrogasnih intervencija; prati stanje i organizira optimalnu uporabu zračnih
snaga u intervencijama; usklađuje i prati aktivnosti primanja i/ili davanja
pomoći, tijekom složenih vatrogasnih intervencija sudjeluje u radu
zapovjedništava; planira, predlaže i izrađuje standardne operativne postupke
operativnih snaga.
5.1.2. Odsjek za analitiku
Članak 23.
Odsjek prikuplja i obrađuje informacije o nastanku i razvoju događaja u kojima
sudjeluju vatrogasne snage i tehnika; prati stanje i tijek vatrogasnih
intervencija; izrađuje analize intervencija, stanja tehnike, opreme i
vatrogasnog kadra; prati stanje i organizira raspored ljudstva, opreme, tehnike,
uređaja i sredstava uključenih u intervenciju; na osnovu izrađenih analiza
predlaže poboljšanja za učinkovitije djelovanje vatrogastva; izrađuje izvješća o
stanju, tijeku i provedbi intervencija; vodi bazu podataka o događajima i
propisane evidencije; prikuplja podatke o događajima, tehnici, opremi i
kadrovima te obavlja statističku obradu podataka, sudjeluje u izradi standardnih
operativnih postupaka te postupa po istima; razmjenjuje informacije s Državnim
centrom 112.
5.1.3. Odsjek za vatrogasno operativno središte
Članak 24.
Odsjek za vatrogasno operativno središte prikuplja informacije o nastanku i
razvoju događaja u kojima sudjeluju vatrogasne snage; prati stanje i tijek
vatrogasnih intervencija; prati i koordinira rad vatrogasnih operativnih centara
na razini lokalne i područne (regionalne) samouprave; prati trenutno stanje
ljudstva, opreme, tehnike, uređaja i sredstava uključenih u intervenciju;
pravovremeno obrađuje i prosljeđuje odluke i zahtjeve o angažiranju dodatnih
vatrogasnih snaga, potrebne tehnike, opreme, uređaja i sredstava za pružanje
pomoći pri gašenju velikih požara i drugih vatrogasnih intervencija; prati
stanje i organizira optimalnu uporabu zračnih snaga u intervencijama; usklađuje
i prati aktivnosti primanja i/ili davanja pomoći, obavlja poslove
komunikacijskog središta za vatrogasne intervencije na razini Republike
Hrvatske; priprema i daje informacije za javnost o požarima i drugim događajima
akcidentima/nesrećama iz područja vatrogastva) u kojima sudjeluju vatrogasne
snage, a za koje nije proglašena katastrofa; izrađuje izvješća o stanju, tijeku
i provedbi intervencija, vodi propisane evidencije; s Državnim centrom 112
razmjenjuje podatke koje zaprima u trenutku nastanka i tijeka vatrogasne
intervencije.
5.2. ODJEL ZA PLANIRANJE, PREVENTIVU I NADZOR
Članak 25.
Odjel obavlja stručne, upravno-inspekcijske, tehničke i planske poslove vezane
uz poboljšanje stanja organiziranosti, operativne spremnosti i opremljenosti
vatrogasnih postrojbi; prati stanje i pojave u području vatrogastva; predlaže i
poduzima mjere i aktivnosti za poboljšanje stanja; izrađuje i daje upute o
postupanju; skrbi o provođenju utvrđenih zadaća; pruža stručnu pomoć i nadzire
rad područnih ureda u obavljanju poslova iz svog djelokruga; izrađuje standardne
operativne postupke za postupanje u vatrogasnim intervencijama i propise iz svog
područja te prati njihovu provedbu; za potrebe složenih vatrogasnih intervencija
planira i provodi angažiranje potrebnih ljudskih i materijalno-tehničkih resursa
kao i svu potrebnu logističku potporu operativnim snagama; planira, predlaže
nabavu sredstava, opreme i tehnike; u okviru svojih nadležnosti surađuje s
drugim središnjim tijelima državne uprave i pravnim osobama.
Odjel obavlja upravni inspekcijski nadzor nad provedbom zakona i podzakonskih
akata i surađuje s inspekcijom zaštite od požara Ministarstva unutarnjih
poslova; provodi stručni nadzor nad stručnim radom vatrogasnih postrojbi,
stanjem, osposobljenosti i opremljenosti vatrogasnih postrojbi; predlaže i
provodi mjere za otklanjanje utvrđenih nedostataka; provodi nadzor uporabe
uređaja, strojeva i tehničkih sredstava u vatrogasnim postrojbama; planira,
priprema i provodi tehničku potporu vježbama združenog djelovanja vatrogasnih
postrojbi i drugih sudionika u vatrogasnim intervencijama; planira, priprema i
organizira stručne seminare, savjetovanja i skupove sa zapovjednim vatrogasnim
kadrom i drugim potrebnim subjektima; izrađuje procjene i planove optimalne
uporabe vatrogasnih resursa; razvija sustav djelotvorne popune sredstvima,
opremom i tehnikom u slučaju potrebe većeg angažiranja postojećih resursa;
priprema i izrađuje tehničke i stručne podloge za nabavu specifične opreme za
potrebe vatrogastva, prati svjetska iskustva u razvoju novih tehnologija, metoda
i načina gašenja; provodi razmjenu znanstvenih i tehničkih podataka i
informacija važnih u zaštiti od požara; surađuje s drugim pravnim subjektima pri
razvitku, proizvodnji, tipizaciji, standardizaciji i certificiranju tehnike,
opreme i sredstava; izrađuje planske i normativne akte koji proizlaze iz
zakonskih i podzakonskih propisa iz područja vatrogastva; izrađuje dugoročne
planove razvoja vatrogastva; koordinira primjenu zakonskih normi u vatrogastvu.
Odjel priprema postupke za eksperimentalno i praktično uvođenje u operativnu
uporabu tehnike, novih tehnologija, metoda i postupaka u vatrogastvu; skrbi o
popuni operativnih snaga potrebnom opremom i sredstvima; ispituje i utvrđuje
stanje tehnike, opreme i sredstava; surađuje s drugim pravnim subjektima pri
razvitku i proizvodnji specijalne i specijalističke tehnike, opreme i sredstava;
sudjeluje u radu stručnih komisija za normizaciju i mjeriteljstvo; vodi
propisane evidencije i baze podataka iz svog djelokruga rada.
Odjel sudjeluje u izradi dugoročnih planova razvoja sustava zaštite i spašavanja
na svim razinama; sudjeluje u koordiniranju suradnje s pravnim osobama,
središnjim tijelima državne uprave, tijelima jedinica lokalne i područne
(regionalne) samouprave, spasilačkim službama i građanima koji, sukladno
propisima o zaštiti i spašavanju, dostavljaju podatke i obavijesti; sudjeluje u
usklađivanju rada na izradi procjene ugroženosti Republike Hrvatske. Odjel
izrađuje stručne elaborate, programe, projekte, izvješća i analize.
U Odjelu se ustrojavaju:
5.2.1. Odsjek za preventivu i planiranje
5.2.2. Odsjek za nadzor i inspekcijske poslove.
5.2.1. Odsjek za preventivu i planiranje
Članak 26.
Odsjek obavlja poslove planiranja, stručne, tehničke i logističke poslove vezane
uz poboljšanje stanja organiziranosti, operativne spremnosti i opremljenosti
vatrogasnih postrojbi; izrađuje standardne operativne postupke za postupanje u
vatrogasnim intervencijama i propise iz svog područja te prati njihovu provedbu;
za potrebe velikih intervencija planira i provodi angažiranje potrebnih ljudskih
i materijalno-tehničkih resursa kao i potrebnu logističku potporu operativnim
snagama; planira, predlaže nabavu sredstava, opreme i tehnike; surađuje s drugim
središnjim tijelima državne uprave i pravnim osobama.
Odsjek planira, priprema i organizira stručne seminare, savjetovanja i skupove
sa zapovjednim vatrogasnim kadrom i drugim potrebnim subjektima; razvija sustav
djelotvorne popune sredstvima, opremom i tehnikom u slučaju potrebe većeg
angažiranja postojećih resursa; priprema i izrađuje tehničke i stručne podloge
za nabavu specifične opreme za potrebe vatrogastva; prati svjetska iskustva u
razvoju novih tehnologija, metoda i načina gašenja; izrađuje planske i
normativne dokumente vezanih uz vatrogastvo.
5.2.2. Odsjek za nadzor i inspekcijske poslove
Članak 27.
Odsjek obavlja poslove upravno inspekcijskog nadzora nad provedbom zakona i
podzakonskih propisa iz područja vatrogastva koji se odnose na zakonitost rada i
postupanja vatrogasnih postrojbi, rješavanje u upravnim stvarima iz područja
vatrogastva, djelotvornost, ekonomičnost i svrhovitost rada, svrhovitost
unutarnjeg ustroja te osposobljenost i opremljenost vatrogasaca i vatrogasne
postrojbe za intervencije; predlaže i provodi mjere za otklon utvrđenih
nedostataka; provode stručni nadzor nad radom vatrogasnih postrojbi, stanjem,
osposobljenosti i opremljenosti vatrogasnih postrojbi; provodi nadzor uporabe
uređaja, strojeva i tehničkih sredstava u vatrogasnim postrojbama; provodi
upravni postupak; prikuplja potrebne podatke i informacije radi utvrđivanja
činjenica i analize stanja u području vatrogastva; izrađuje stručne podloge,
elaborate, studije za donošenje mjera, radnji i propisa za poboljšanje stanja i
organizacije cjelokupnog vatrogastva; predlaže propise iz područja vatrogastva.
6. SLUŽBA ZA SUSTAV 112
Članak 28.
Služba za sustav 112, obavlja poslove vezane za koordinaciju, unapređenje
djelovanja i izvršavanje zadaća operativno komunikacijskih centara 112;
planiranje, koordiniranje, prikupljanje i obradu informacija, obavijesti i
podataka zbog moguće potrebe obavješćivanja i uzbunjivanja građana, pravnih
osoba, tijela državne uprave, spasilačkih službi, civilne zaštite, vatrogastva i
drugih unutarnjih ustrojstvenih jedinica Državne uprave; definiranje i vođenje
jedinstvene baze podataka operativnih snaga zaštite i spašavanja te pregleda
događaja; planiranje, predlaganje, sudjelovanje u postupku nabave i
implementacije te održavanja i eksploatacije strateških komunikacijskih sustava
Državne uprave; sudjelovanje u međunarodnoj suradnji i međunarodnim odnosima;
izradu prijedloga propisa iz svoje nadležnosti; obavljanje, planiranje i
kontrolu inspekcijskog i upravnog nadzora u području sustava 112; osiguravanje
podrške odlučivanju; planiranje i predlaganje vrste i razine izobrazbe za Službe
za sustav 112 i djelatnike centara 112; osiguravanje uvjeta za rad Stožera
zaštite i spašavanja Republike Hrvatske.
Radom službe upravlja pomoćnik ravnatelja – glavni nadzornik sustava 112.
Glavni nadzornik sustava 112 ima zamjenika koji obavlja zadaće zamjenika u
rukovođenju sustavom centara 112 za vrijeme operativnih aktivnosti tijekom
katastrofe ili većih nesreća.
U Službi se ustrojavaju:
6.1. Odjel za preventivu, planiranje i nadzor
6.2. Odjel za komunikacijsku i informacijsku tehnologiju
6.3. Državni centar 112 – ustrojen na razini odjela.
6.1. ODJEL ZA PREVENTIVU, PLANIRANJE I NADZOR
Članak 29.
Odjel izvršava sve plansko-operativne poslove koji se odnose na: pripremu i
izradu svih plansko-normativnih i operativno-radnih dokumenata vezanih za
kadrovski i materijalni ustroj; planiranje, propisivanje, koordinaciju i
kontrolu operativnog rada centara 112 sa žurnim službama i građanima; izradu
propisa za rad centara 112 te nadzor njihove primjene; suradnju s pravnim
subjektima na razvoju specifične tehničke opreme sustava za uzbunjivanje i
ostale operativne tehnike centara 112; provođenje upravnog nadzora stanja i
tehničke ispravnosti sustava za uzbunjivanje i operativne tehnike centara 112;
koordinaciju, inspekciju i nadzor izvršenja zakonskih obveza pravnih osoba za
instaliranje sustava za uzbunjivanje; planiranje i provođenje plana edukacije i
upoznavanja stanovništva sa znakovima za uzbunjivanje; izradu godišnjih i
višegodišnjih planove nabave i izgradnje sustava javnog uzbunjivanja.
U Odjelu za planiranje, preventivu i nadzor ustrojavaju se:
6.1.1. Odsjek za plansko-operativne poslove
6.1.2. Odsjek za sustav javnog uzbunjivanja.
6.1.1. Odsjek za plansko-operativne poslove
Članak 30.
Odsjek neposredno provodi sve stručno-tehničke poslove vezane za: izradu
dugoročnih planova razvoja centara 112 i pričuvnih postrojbi za motrenje i
uzbunjivanje; objedinjavanje i analizu mjesečnih baza podataka svih centara 112
o događajima i postupanju dežurnih smjena; kontinuirano analiziranje spremnosti
izvršavanja operativnih zadaća; provedbu upravnog i inspekcijskog nadzora;
izradu provedbenih naputaka i standardnih operativnih postupaka o obveznom
postupanju centara 112; provedbu aktiviranje pričuvnih postrojbi; pripremu za
tiskanje i izdavanje biltena, publikacija i pisanih materijala za potrebe Službe
i javne prezentacije djelovanja centara 112 i sustava javnog uzbunjivanja;
praćenje razvoja i planiranih razvojnih mjera centara 112 i sustava
uzbunjivanja; izradu procjene ugroženosti i planova zaštite i spašavanja; izradu
i ažuriranje plana mjera pripravnosti; izradu plana djelovanja centara 112 u
izvanrednim situacijama; izradu mjesečnih, kvartalnih i godišnjih planova rada i
izvješća o radu Službe za sustav 112; vođenje potrebne pomoćne
materijalno-tehničke evidencije te pripremu provedbe godišnjeg popisa MTS-a.
6.1.2. Odsjek za sustav javnog uzbunjivanja
Članak 31.
Odsjek neposredno provodi sve stručno-tehničke poslove vezane za: izradu
jedinstvenog plana uzbunjivanja u RH; planiranje i predlaganje nabave MTS-a,
koordinaciju implementacije, održavanja i eksploatacije suvremene tehnologije u
sustav javnog uzbunjivanja; izradu tehničkih normi i standarda o opremanju
sustava javnog uzbunjivanja u centrima 112; praćenje svjetskih iskustva u
razvoju sustava za uzbunjivanje i novih tehnologija te izrada prijedloga načina
primjene; izradu procjene razmještaja sirena sukladno akustičkoj studiji
čujnosti; raspodjelu potrebne tehnike, opreme i sredstava sustava javnog
uzbunjivanja u operativnu upotrebu centara 112; izradu tehničkih uputa o uporabi
svih tehničkih elemenata sustava javnog uzbunjivanja; sudjelovanje u pripremi i
provođenju teoretskog i praktičnog osposobljavanja za sustav javnog uzbunjivanja
u centrima 112.
6.2. ODJEL ZA KOMUNIKACIJSKU I INFORMACIJSKU TEHNOLOGIJU
Članak 32.
Odjel obavlja sve stručne poslove u vezi pružanja tehnološke osnove za razvoj
komunikacijske i informacijske tehnologije potrebne za rad i efikasno
izvršavanje propisanih zadaća svih unutarnjih ustrojstvenih jedinica Državne
uprave; planiranja, sudjelovanja u postupku nabave i implementacije
komunikacijske i informacijsko-
-računalne opreme i sustava, računalno-komunikacijskih mreža i programskih
aplikacija; uvođenja suvremenih metoda komunikacija i informacijske obrade
podataka; planiranja, razvoja i održavanja komunikacijskih mreža Državne uprave;
nadzora rada komunikacijskih i informacijskih sustava koji su u nadležnosti
Državne uprave; praćenja razvoja u području komunikacijskih i informacijskih
tehnologija; izrade informacijskih programskih aplikacija i baza podataka za
potrebe svih unutarnjih ustrojstvenih jedinica Državne uprave.
U Odjelu se ustrojava:
6.2.1. Odsjek za telekomunikacijsku tehnologiju
6.2.2. Odsjek za radio komunikacijsku tehnologiju
6.2.3. Odsjek za informacijsku tehnologiju.
6.2.1. Odsjek za telekomunikacijsku tehnologiju
Članak 33.
Odsjek obavlja neposredne stručne poslove vezane za: planiranje, implementaciju,
održavanje i eksploataciju opreme i sustava žičanih komunikacijskih mreža u
ustrojbenim jedinicama Državne uprave; praćenje razvoja i novosti u oblasti
telekomunikacijske tehnologije; izradu svih planskih i normativnih dokumenata
potrebnih za efikasan i siguran rad komunikacijskih sustava; interoperabilnost
žičnih komunikacijskih mreža Državne uprave s javnim i privatnim mrežama u
Republici Hrvatskoj; provođenje poslova zakupa prijenosnih kapaciteta javne
žične infrastrukture; razvoj žičnih komunikacijskih mreža s mrežama ostalih
tijela državne uprave te nadzor i odobravanja projekta izgradnje; pripremu
elemenata ugovaranja i izradu potrebne tehničke dokumentacije za javne
natječaje; poduzimanje svih tehničkih i planskih mjera za zaštitu tajnih
podataka kod prijenosa sustavom komunikacija sukladno zakonskim propisima i
normama; izradu posebnih provedbenih propisa za zaštitu tajnih podataka prilikom
prijenosa istih komunikacijskim sustavima; provedbu sigurnosnih mjera zaštite
upravljanja u komunikacijama, osiguravanje zaštite uređaja od neželjenih
elektromagnetskih i drugih vrsta zračenja koja mogu utjecati na sigurnost
zaštićenih komunikacija.
6.2.2. Odsjek za radiokomunikacijsku tehnologiju
Članak 34.
Odsjek obavlja stručne poslove vezane za: planiranje, implementaciju, održavanje
i eksploataciju suvremenih radio komunikacijskih mreža i opreme unutar
ustrojbenih cjelina Državne uprave; pripremu, provjeru tehničkih značajki i
izradu projektnih zadataka za nabavu; izradu svih planskih i normativnih
dokumenata potrebnih za efikasan i siguran rad radiokomunikacijskih sustava;
planiranje potreba za kapacitetima javnih i drugih državnih radiokomunikacijskih
sustava za potrebe izvršenje poslova Državne uprave i osiguranje integracije tih
sustava u komunikacijski sustav Državne uprave; planiranje i povezivanje
različitih radiokomunikacijskih sustava u jedinstvenu radio komunikacijsku mrežu
Državne uprave; upravljanje radiokomunikacijskim sustavima u nadležnosti Državne
uprave; nadzor i planiranje korištenja frekvencijskog spektra
radio-komunikacijskih sustava; pripremu taktičko-tehničkih značajki
radio-komunikacijske opreme.
6.2.3. Odsjek za informacijsku tehnologiju
Članak 35.
Odsjek obavlja upravne i stručne poslove vezane za: planiranje, implementaciju,
održavanje i eksploataciju jedinstvenoga informacijsko-računalnog sustava
Državne uprave; provođenje raščlambe potreba informacijsko-računalne tehnologije
pojedinih ustrojstvenih jedinica i pripreme podloga za razvoj sustava; izradu
standardnih programa, baza podataka, platformi i informacijskih alata; praćenje
razvoja informacijske tehnologije i ocjenjivanje njezine prihvatljivosti za
primjenu u ustrojstvenim jedinicama Državne uprave; planiranje novih
informacijskih sustava i razvoja svih potrebnih modela informacijskih sustava u
Državnoj upravi; održavanje središnjih kataloga (šifrarnika) te osiguranje
automatske obrade i razmjene informacija; upravljanje informacijskim sustavima u
nadležnosti Državne uprave; pripremanje i oblikovanje projektne dokumentacije
informacijskog sustava i mreža; izradu programskih aplikacija i razvoja baza
podataka za elektroničku obradu i analizu podataka za potrebe svih ustrojstvenih
cjelina Državne uprave; izradu centralizirane baze filtriranih, pročišćenih i
spojenih informacija, izradu i testiranje izrađenih programskih modula i baza
podataka te izradu korisničke dokumentacije za iste, umnožavanje i distribuciju
korisničke dokumentaciju o programima i bazama podataka te praktičnu edukaciju
ustrojbenih cjelina za korištenje; vođenje evidencije informacijsko-računalne
opreme Državne uprave.
6.3. DRŽAVNI CENTAR 112
Članak 36.
Državni centar 112 kao operativna komunikacijska dežurna služba 24 sata na dan:
operativno koordinira i provodi prijem, obradu, objedinjavanje, prijenos i
distribuciju izvješća, podataka, odluka, naloga i zapovijedi o svim vrstama
opasnosti i mogućim posljedicama; operativno koordinira jedinstveni
komunikacijsko-informacijski sustav županijskih centara 112, tijela državne
uprave, žurnih službi (hitna medicinska pomoć, vatrogasna služba, policija,
civilna zaštita, Oružane snage Republike Hrvatske, gorska služba spašavanja,
služba traganja i spašavanja na moru, inspekcijske službe, komunalna služba, i
dr.), pravnih i fizičkih osoba i jedinstvenog broja 112; obavješćuje i usmjerava
obavijesti o opasnostima i događajima svim žurnim službama zaštite i spašavanja,
građanima, nadležnim pravnim osobama i tijelima državne uprave; kontinuirano
prati tijek razvoja opasnosti; uzbunjuje i obavješćuje stanovništvo o nastanku
opasnosti i o postupcima; izrađuje redovna i izvanredna dnevna izvješća; obavlja
posredovanje i komutaciju svih vrsta veza za potrebe organiziranih snaga zaštite
i spašavanja, žurnih službi, tijela državne uprave i sl.; prikuplja hidrološke,
meteorološke, seizmološke, radiološke, epidemiološke podatke i druge podatke o
onečišćenju okoliša od mjerodavnih službi i tijela te prati stanje i promjene
tih podataka; prima i dostavlja obavijesti o katastrofama odgovarajućim službama
drugih država i međunarodnim organizacijama; vodi jedinstvenu informacijsku bazu
podataka o žurnim slučajevima, snagama, sredstvima i poduzetim mjerama u
području zaštite i spašavanja; izrađuje prijedloge materijalno-tehničkog
opremanja i financijskih potreba centra; provodi kontrolu ispravnosti opreme
centra; izrađuje i vodi propisane operativno-radne dokumente centra; sudjeluje u
izradi standardnih operativnih postupaka za slučajeve katastrofa, većih nesreća,
tehničkih, tehnoloških ili ekoloških opasnosti; operativno prati provedbu
standardnih operativnih postupaka; provodi koordinaciju istodobne provedbe više
standardnih operativnih postupaka; osigurava tehničke i komunikacijske uvjete za
rad Stožera za zaštitu i spašavanje Republike Hrvatske; multimedijalno
prezentira rezultate raščlambi članovima Stožera za zaštitu i spašavanje
Republike Hrvatske.
Radom Državnog centra 112 upravlja načelnik.
7. UČILIŠTE VATROGASTVA I ZAŠTITE I SPAŠAVANJA
Članak 37.
Učilište vatrogastva i zaštite i spašavanja (u daljnjem tekstu: Učilište)
ustrojava se kao služba Državne uprave koja planira, priprema, provodi i nadzire
poslove školovanja, osposobljavanja i usavršavanja u sustavu vatrogastva i
zaštite i spašavanja; provodi školovanje, osposobljavanje i usavršavanje
vatrogasaca; priprema, provodi i organizira edukacije o upravljanju u krizama,
provodi osposobljavanje za rad na siguran način, provodi osposobljavanje za
potrebe djelatnosti civilne zaštite i drugih operativnih snaga zaštite i
spašavanja, provodi osposobljavanje kadrova sustava 112; provodi stručni nadzor
nad obrazovanjem koje provode druge obrazovne ustanove iz područja zaštite i
spašavanja; priprema i provodi domaće i međunarodne seminare, tečajeve,
radionice i vježbe za zaštitu i spašavanje; provodi stručno ispitivanje i
certificiranje tehnike, opreme i sredstava za zaštitu, spašavanje i gašenje
požara; provodi kontrolna ispitivanja obavljenih poslova ispitivanja i
održavanja; vodi bazu podataka o tehnici i opremi iz područja vatrogastva,
zaštite i spašavanja; utvrđuje potrebe, sudjeluje u izradi i inicira donošenje
hrvatskih normi u području zaštite i spašavanja; ispituje strojeve i uređaje s
povećanom opasnošću; razvija i primjenjuje stručne i znanstvene metode u
području vatrogastva, zaštite i spašavanja; sudjeluje u izradi propisa iz svog
područja rada. Provodi poslove pedagoško-andragoškog rada, sudjeluje u pripremi
i izradi stručne literature i u organizaciji nakladničke djelatnosti te u izradi
elektronskih edicija Učilišta; organizira rad knjižnice i prevoditeljske poslove
u Učilištu.
Radom službe upravlja pomoćnik ravnatelja – ravnatelj Učilišta vatrogastva i
zaštite i spašavanja.
U Učilištu ustrojavaju se sljedeći odjeli:
7.1. Vatrogasna škola
7.2. Centar za specijalističko osposobljavanje Zagreb
7.3. Centar za specijalističko osposobljavanje Split
7.4. Centar za tehniku zaštite i spašavanja.
7.1. VATROGASNA ŠKOLA
Članak 38.
Vatrogasna škola provodi školovanje, osposobljavanje i usavršavanje
profesionalnih vatrogasaca, provodi osposobljavanje vatrogasnih kadrova u
dobrovoljnom vatrogastvu, provodi osposobljavanje drugih snaga u zaštiti od
požara; provodi osposobljavanje za rad na siguran način sa strojevima i
uređajima s povećanim opasnostima, koje u svom radu koriste snage zaštite i
spašavanja; provodi pedagoško-andragoški rad u okviru kojega se organizira i
koordinira nastava; sudjeluje u provođenju stručnog nadzora nad obrazovanjem
koje provode druge obrazovne ustanove iz područja vatrogastva i zaštite od
požara; sudjeluje sa Službom za vatrogastvo u izradi prijedloga nastavnih
planova i programa školovanja, osposobljavanja i usavršavanja vatrogasnih
kadrova; sudjeluje u izradi standardnih operativnih postupaka u sustavu zaštite
i spašavanja; izrađuje godišnji plan i program rada Vatrogasne škole i sudjeluje
u izradi godišnjeg plana i programa rada Učilišta; prati, razvija i primjenjuje
stručne i znanstvene metode u području zaštite i spašavanja; prati promjene
propisa iz područja obrazovanja, vatrogastva, zaštite od požara i zaštite na
radu; poduzima mjere za poboljšanje i unaprjeđenje izvođenja nastave; skrbi o
ispravnosti, servisiranju i redovnom održavanju opreme koja se koristi u
nastavnom procesu; izvodi pokazne vježbe; sudjeluje u pripremi i izradi stručne
literature i u organizaciji nakladničke djelatnosti te u izradi elektronskih
edicija Učilišta; obavlja i druge stručne i administrativne poslove u vezi s
realizacijom programa rada i aktivnosti Učilišta; sudjeluje u pripremi cjenika
za programe školovanja, osposobljavanja i usavršavanja.
U Vatrogasnoj školi ustrojavaju se:
7.1.1. Odsjek za operativu
7.1.2. Odsjek za preventivu i obrazovanje.
7.1.1. Odsjek za operativu
Članak 39.
Odsjek izvodi teorijsku, praktičnu i terensku nastavu iz operativnih stručnih
predmeta; brine o primjeni mjera i pravila zaštite pri radu kod izvođenja
nastave i vježbi; sudjeluje u izradi nastavnih planova i programa školovanja,
osposobljavanja i usavršavanja; skrbi o ispravnosti, servisiranju i redovnom
održavanju opreme koja se koristi u nastavnom procesu; sudjeluje u izradi
godišnjeg plana i programa rada; prati, razvija i primjenjuje stručne i
znanstvene metode u području zaštite i spašavanja; poduzima mjere za poboljšanje
i unapređenje izvođenja nastave; izvodi pokazne vježbe; sudjeluje u pripremi i
izradi stručne literature.
7.1.2. Odsjek za preventivu i obrazovanje
Članak 40.
Odsjek izvodi teorijsku i praktičnu nastavu iz stručnih predmeta vatrogasne
preventive; sudjeluje u organizaciji nastave; provodi osposobljavanje za rad na
siguran način sa strojevima i uređajima s povećanim opasnostima; sudjeluje u
izradi nastavnih planova i programa školovanja, osposobljavanja i usavršavanja;
provodi pedagoško-andragoški rad u okviru kojega se organizira i koordinira
nastava; organizira, usmjerava i unaprjeđuje pedagoško-andragoški rad; izrađuje
raspored nastave; sudjeluje u izradi godišnjeg plana i programa rada; prati,
razvija i primjenjuje stručne i znanstvene metode u području zaštite i
spašavanja; poduzima mjere za poboljšanje i unapređenje izvođenja nastave; skrbi
o ispravnosti opreme i nastavnih pomagala koja se koriste u nastavnom procesu;
sudjeluje u pripremi i izradi stručne literature i u organizaciji nakladničke
djelatnosti te u izradi elektronskih edicija Učilišta; obavlja i druge stručne i
administrativne poslove u vezi s realizacijom programa rada i aktivnosti.
7.2. CENTAR ZA SPECIJALISTIČKO OSPOSOBLJAVANJE ZAGREB
I
7.3. CENTAR ZA SPECIJALISTIČKO OSPOSOBLJAVANJE SPLIT
Članak 41.
Centar provodi obrazovanje za potrebe sustava zaštite i spašavanja. Priprema,
provodi i organizira edukacije o upravljanju u krizama, priprema i provodi
domaće i međunarodne seminare, tečajeve i radionice; izrađuje godišnji plan i
program rada i sudjeluje u izradi godišnjeg plana i programa rada Učilišta;
sudjeluje u nadzoru nastave; sudjeluje u izradi nastavnih planova i programa;
sudjeluje u pripremi i izradi stručne literature i u organizaciji nakladničke
djelatnosti te u izradi elektronskih edicija Učilišta; organizira rad knjižnice
i prevoditeljske poslove u Učilištu.
Centar provodi obrazovanje za potrebe civilne zaštite i drugih organiziranih
snaga zaštite i spašavanja, službenika i namještenika državnih tijela, jedinica
lokalne i područne (regionalne) samouprave, stručnih ekipa te djelatnika i
službi pravnih osoba koje obavljaju zaštitu i spašavanje kao redovnu djelatnost,
građana i drugih subjekata iz područja civilne zaštite odnosno zaštite i
spašavanja; organizira osposobljavanje kadrova sustava 112; organizira i
sudjeluje u izvođenju posebnih programa osposobljavanja za potrebe Državne
uprave; sudjeluje sa Službom za civilnu zaštitu i Službom za sustav 112 u izradi
prijedloga nastavnih planova i programa obrazovanja za pripadnike civilne
zaštite, kadrova sustava 112 i druge organizirane snage zaštite i spašavanja;
priprema i provodi domaće i međunarodne seminare, tečajeve i radionice; izrađuje
godišnji plan i program rada i sudjeluje u izradi godišnjeg plana i programa
rada Učilišta; sudjeluje u provođenju stručnog nadzora nad obrazovanjem koje
provode druge obrazovne ustanove iz područja civilne zaštite i zaštite i
spašavanja; sudjeluje u izradi i provodi programe obrazovanja za postupanje i
upravljanje civilne zaštite u katastrofama i većim nesrećama, ratu i drugim
kriznim stanjima; sudjeluje u izradi i provodi programe obrazovanja za
postupanje i djelovanje civilne zaštite po planskim dokumentima u zaštiti i
spašavanju ljudi, materijalnih dobara i životinja; sudjeluje u izradi
standardnih operativnih postupaka u sustavu zaštite i spašavanja; prati, razvija
i primjenjuje stručne i znanstvene metode u području civilne zaštite odnosno
zaštite i spašavanja te drugim djelatnostima vezanim za zaštitu i spašavanje
ljudi, materijalnih dobara i životinja; prati promjene propisa iz područja
obrazovanja, civilne zaštite i drugih područja vezanih za zaštitu i spašavanje;
poduzima mjere za poboljšanje i unaprjeđenje izvođenja nastave; skrbi o
ispravnosti, servisiranju i redovnom održavanju opreme koja se koristi u
nastavnom procesu; sudjeluje u pripremi i izradi stručne literature i u
organizaciji nakladničke djelatnosti te u izradi elektronskih edicija Učilišta;
organizira rad knjižnice i prevoditeljske poslove u Učilištu; sudjeluje u
pripremi cjenika za programe obrazovanja.
U Centru za specijalističko osposobljavanje Split ustrojavaju se:
7.3.1. Odsjek za planiranje i poslove analitike Split
7.3.2. Odsjek za izobrazbu i uvježbavanje Split.
7.3.1. Odsjek za planiranje i poslove analitike Split
Članak 42.
Odsjek priprema edukacije o upravljanju u krizama, domaće i međunarodne
seminare, tečajeve i radionice; izrađuje godišnji plan i program rada Odjela i
sudjeluje u izradi godišnjeg plana i programa rada Učilišta, sudjeluje u
provođenju stručnog nadzora nad obrazovanjem koje provode druge obrazovne
ustanove iz područja zaštite i spašavanja, sudjeluje u izradi standardnih
operativnih postupaka u sustavu zaštite i spašavanja; prati, razvija i
primjenjuje stručne i znanstvene metode u području zaštite i spašavanja, prati
promjene propisa iz područja obrazovanja, civilne zaštite i drugih područja
vezanih za zaštitu i spašavanje, prikuplja i stvara bazu podataka o
katastrofama, obavlja razmjenu znanstvenih i tehničkih podataka, sudjeluje u
pripremi i izradi stručne literature i u organizaciji nakladničke djelatnosti i
izradi elektronskih edicija Učilišta te predlaže preventivne mjere za
smanjivanje mogućnosti nastanka katastrofe.
7.3.2. Odsjek za izobrazbu i uvježbavanje Split
Članak 43.
Odsjek provodi obrazovanje za potrebe civilne zaštite i drugih organiziranih
snaga zaštite i spašavanja, službenika i namještenika državnih tijela, jedinica
lokalne i područne (regionalne) samouprave, stručnih ekipa te djelatnika i
službi pravnih osoba koje obavljaju zaštitu i spašavanje kao redovnu djelatnost,
građana i drugih subjekata; organizira i sudjeluje u izvođenju posebnih programa
osposobljavanja za potrebe Državne uprave; sudjeluje u izradi prijedloga
nastavnih planova i programa obrazovanja; priprema i provodi domaće i
međunarodne seminare, tečajeve i radionice; sudjeluje u izradi i provodi
programe obrazovanja za postupanje i upravljanje civilne zaštite u katastrofama
i većim nesrećama, ratu i drugim kriznim stanjima; sudjeluje u izradi i provodi
programe obrazovanja za postupanje i djelovanje civilne zaštite po planskim
dokumentima u zaštiti i spašavanju ljudi, materijalnih dobara i životinja;
sudjeluje u izradi standardnih operativnih postupaka u sustavu zaštite i
spašavanja; poduzima mjere za poboljšanje i unaprjeđenje izvođenja nastave;
skrbi o ispravnosti, servisiranju i redovnom održavanju opreme koja se koristi u
nastavnom procesu.
7.4. CENTAR ZA TEHNIKU ZAŠTITE I SPAŠAVANJA
Članak 44.
Centar obavlja poslove ispitivanja tehnike zaštite i spašavanja te izdaje
uvjerenja i isprave o ispravnosti uređaja u skladu s propisima koji uređuju
područje zaštite i spašavanja; razvija i primjenjuje stručne i znanstvene metode
ispitivanja tehnike; obavlja kontrolna ispitivanja obavljenih poslova
ispitivanja i održavanja tehnike; sudjeluje u donošenju hrvatskih normi i
tehničkih pravilnika iz područja zaštite i spašavanja; predlaže naputke za
praćenje, ispitivanje i održavanje tehnike; daje stručno mišljenje na
dokumentaciju vezanu uz tehniku; sudjeluje u izvođenju nastave u Učilištu;
sudjeluje u nadzoru nastave; sudjeluje u izradi nastavnih planova i programa;
sudjeluje u pripremi i izradi stručne literature; izrađuje godišnji plan i
program rada i sudjeluje u izradi godišnjeg plana i programa rada Učilišta;
sudjeluje u pripremi cjenika za poslove koje obavlja Centar.
U Centru se ustrojavaju:
7.4.1. Odsjek za ispitivanje tehnike
7.4.2. Odsjek za normativno uredovanje.
7.4.1. Odsjek za ispitivanje tehnike
Članak 45.
Odsjek obavlja poslove ispitivanja i certificiranja tehnike i opreme za
spašavanje i gašenje požara, zaštitne opreme i sredstava za gašenje požara te
ispituje strojeve i uređaja s povećanom opasnošću u skladu s propisima koji
uređuju područje zaštite i spašavanja; obavlja kontrolna ispitivanja obavljenih
poslova ispitivanja i održavanja tehnike od strane pravnih osoba, obrtnika i
drugih stručnih službi; sudjeluje u izvođenju nastave u Učilištu; sudjeluje u
stručnom nadzoru nad obrazovanjem koje provode druge obrazovne ustanove iz
područja zaštite i spašavanja; sudjeluje u izradi nastavnih planova i programa
školovanja, osposobljavanja i usavršavanja.
U okviru Odsjeka, kao posebna skupina poslova, djeluje Laboratorij za tehniku
zaštite i spašavanja koji obavlja poslove ispitivanja vatrogasnih aparata,
ispitivanja dišnih sprava te druga tehnička ispitivanja. Laboratorij obavlja
kontrolna ispitivanja obavljenih poslova ispitivanja i održavanja vatrogasnih
aparata od strane pravnih osoba, obrtnika i drugih stručnih službi; priprema
nastavna sredstva, održava opremu i uređaje za nastavu i ispitivanje.
7.4.2. Odsjek za normativno uredovanje
Članak 46.
Odsjek potiče, inicira i sudjeluje u donošenju hrvatskih normi i tehničkih
pravilnika iz područja zaštite i spašavanja; priprema uvođenje normi i tehničkih
pravilnika u područje zaštite i spašavanja; prati, razvija i primjenjuje stručne
i znanstvene metode ispitivanja u području zaštite i spašavanja; predlaže
naputke za praćenje, ispitivanje i održavanje tehnike; sudjeluje u razvoju
tehnike i izradi tehničke dokumentacije te daje stručno mišljenje na
dokumentaciju; obavlja kontrolna ispitivanja obavljenih poslova ispitivanja i
održavanja tehnike od strane pravnih osoba, obrtnika i drugih stručnih službi;
sudjeluje u izvođenju nastave u Učilištu; sudjeluje u stručnom nadzoru nad
obrazovanjem koje provode druge obrazovne ustanove iz područja zaštite i
spašavanja; sudjeluje u izradi nastavnih planova i programa školovanja,
osposobljavanja i usavršavanja.
U okviru Odsjeka, kao posebna skupina poslova, djeluje Informacijski centar za
tehniku zaštite i spašavanja koji vodi bazu podataka o tehnici i opremi iz
područja vatrogastva i zaštite i spašavanja.
8. SLUŽBA ZAJEDNIČKIH POSLOVA
Članak 47.
Služba zajedničkih poslova obavlja upravne i stručne poslove koji se odnose na
pravne, opće, kadrovske i financijske poslove, a osobito poslove pripreme i
izrade prijedloga zakona i drugih propisa, izrade ugovora, poslove razvoja i
upravljanja kadrovima, kadrovske poslove, poslove zaštite na radu i zdravstvenog
i mirovinskog osiguranja, financijsko-knjigovodstvene poslove, poslove nabave,
poslove gospodarenja nekretninama te druge tehničke poslove.
Radom službe upravlja pomoćnik ravnatelja.
U Službi se ustrojavaju:
8.1. Odjel za normativne i upravno-pravne poslove
8.2. Odjel za službeničke odnose
8.3. Odjel za financijske poslove
8.4. Odjel za investicije i nabavu.
8.1. ODJEL ZA NORMATIVNE I UPRAVNO-PRAVNE POSLOVE
Članak 48.
U Odjelu se obavljaju normativni poslovi, upravno-pravni poslovi te poslovi
klasificiranja i arhiviranja dokumenata. Odjel priprema, izrađuje i koordinira
izradu prijedloga zakona i drugih propisa u području zaštitite i spašavanja,
izrađuje pravna mišljenja u vezi s donošenjem i provedbom zakona i drugih
propisa, prati primjenu i učinke zakona i drugih propisa, izrađuje
drugostupanjska rješenja po žalbama na prvostupanjske upravne akte donesene od
strane inspektora u Državnoj upravi kada se ti poslovi ne obavljaju u drugim
službama; izrađuje nacrte ugovora i u formalno-pravnom smislu kontrolira ugovore
koje sklapa Državna uprava, priprema prijedloge i očitovanja za nadležno Državno
odvjetništvo Republike Hrvatske.
U Odjelu se ustrojavaju:
8.1.1. Odsjek za normativne poslove
8.1.2. Odsjek za upravno-pravne poslove.
8.1.1. Odsjek za normativne poslove
Članak 49.
Odsjek priprema, izrađuje i koordinira izradu prijedloga zakona i drugih propisa
u području zaštitite i spašavanja u suradnji s drugim ustrojstvenim jedinicama
Državne uprave, prati primjenu i izvršavanje zakona i drugih propisa u području
zaštite i spašavanja, izrađuje pravna mišljenja u vezi s donošenjem i provedbom
zakona i drugih propisa, pruža stručnu pomoć pri obradi pravnih pitanja u vezi s
izvršavanjem zakona i drugih propisa; priprema odgovore na zastupnička pitanja
zastupnika Hrvatskog sabora.
8.1.2. Odsjek za upravno-pravne poslove
Članak 50.
Odsjek izrađuje drugostupanjska rješenja po žalbama na prvostupanjske upravne
akte, izrađuje odgovore Upravnom sudu Republike Hrvatske na tužbe protiv
drugostupanjskih rješenja Povjerenstva za žalbe; izrađuje i kontrolira nacrte
ugovora koje sklapa Državna uprava, surađuje s ustrojstvenim jedinicama Državne
uprave u obavljanju poslova prilikom pripreme i provođenja javnih natječaja te u
obavljanju poslova u vezi s pravom korištenja nekretnina; priprema prijedloge i
očitovanja za nadležno Državno odvjetništvo Republike Hrvatske u sudskim
postupcima te obavlja poslove klasificiranja i arhiviranja dokumenata.
U Odsjeku se ustrojavaju:
8.1.2.1. Pododsjek za upravno-pravne poslove
8.1.2.2. Pododsjek za klasificiranje i arhiviranje dokumenata.
Članak 51.
Pododsjek za upravno-pravne poslove izrađuje drugostupanjska rješenja po žalbama
na prvostupanjske upravne akte donesene od strane inspektora u Državnoj upravi
kada se ti poslovi ne obavljaju u drugim službama; izrađuje odgovore Upravnom
sudu Republike Hrvatske na tužbe protiv drugostupanjskih rješenja Povjerenstva
za žalbe; izrađuje nacrte ugovora i u formalno-pravnom smislu kontrolira ugovore
koje sklapa Državna uprava, surađuje u obavljanju poslova prilikom pripreme i
provođenja javnih natječaja te u obavljanju poslova u vezi s pravom korištenja
nekretnina; priprema prijedloge i očitovanja za nadležno Državno odvjetništvo
Republike Hrvatske u sudskim postupcima.
Članak 52.
Pododsjek za klasificiranje i arhiviranje dokumenata obavlja stručne poslove
prijma, evidentiranja, klasificiranja i prevođenja u elektronički oblik,
raspodjele, tijeka te pohranu i arhiviranje ulaznih i izlaznih dokumenata,
organizira i provodi zaprimanje podnesaka, obavlja evidentiranje, prevođenje u
elektronički oblik i raspodjelu ulaznih i otpremu izlaznih dokumenata,
organizira i prati tok dokumenata, prati razvoj u području klasificiranja i
arhiviranja dokumenata u drugim relevantnim tijelima.
8.2. ODJEL ZA SLUŽBENIČKE ODNOSE
Članak 53.
Odjel za službeničke odnose brine o upravljanju kadrovima i njihovom razvoju,
daje mišljenja o pitanjima koja se odnose na državnu službu, priprema prijedloge
planova prijma u državnu službu usklađujući raspored državnih službenika s
planovima središnjeg tijela državne uprave nadležnog za službeničke odnose,
sudjeluje u izradi strategija, programa i planova izobrazbe Državne uprave, vodi
osobne očevidnike službenika i namještenika redovito dostavljajući nove podatke
u središnji popis državnih službenika, provodi postupak prijma u državnu službu
u suradnji sa središnjim tijelom državne uprave nadležnim za službeničke odnose,
prati statusna prava državnih službenika i namještenika, njihov rad i
napredovanje u službi, vodi postupak zbog povrede službene dužnosti, pruža
stručnu pomoć u provedbi i unapređivanju zaštite na radu, provodi unutarnji
nadzor nad primjenom pravila zaštite na radu, predlaže mjere za otklanjanje
nedostataka glede zaštite na radu, prati i raščlanjuje podatke u svezi s
ozljedama na radu i profesionalnim bolestima te izrađuje godišnje izvješće,
sudjeluje pri osposobljavanju povjerenika i zaposlenika za zaštitu na radu,
zaprima primjedbe zaposlenika na primjenu propisa i provedbu mjera zaštite na
radu.
U Odjelu se ustrojavaju:
8.2.1. Odsjek za razvoj i upravljanje kadrovima
8.2.2. Odsjek za kadrovske poslove
8.2.3. Odsjek zaštite na radu.
8.2.1. Odsjek za razvoj i upravljanje kadrovima
Članak 54.
Odsjek daje mišljenja o pitanjima koja se odnose na državnu službu, priprema
prijedloge planova prijma u državnu službu usklađujući raspored državnih
službenika s planovima središnjeg tijela državne uprave nadležnog za službeničke
odnose, sudjeluje u izradi strategija, programa i planova izobrazbe Državne
uprave.
8.2.2. Odsjek za kadrovske poslove
Članak 55.
Odsjek vodi osobne očevidnike službenika i namještenika redovito dostavljajući
nove podatke u središnji popis državnih službenika, provodi postupak prijama u
državnu službu u suradnji sa središnjim tijelom državne uprave nadležnim za
službeničke odnose, prati statusna prava državnih službenika i namještenika,
njihov rad i napredovanje u službi, obavlja poslove zdravstvenog i mirovinskog
osiguranja, vodi postupak zbog povrede službene dužnosti.
8.2.3. Odsjek zaštite na radu
Članak 56.
Odsjek pruža stručnu pomoć u provedbi i unapređivanju zaštite na radu, provodi
unutarnji nadzor nad primjenom pravila zaštite na radu, predlaže mjere za
otklanjanje nedostataka glede zaštite na radu, prati i raščlanjuje podatke u
svezi s ozljedama na radu i profesionalnim bolestima te izrađuje godišnje
izvješće, sudjeluje pri osposobljavanju povjerenika i zaposlenika za zaštitu na
radu, zaprima primjedbe zaposlenika na primjenu propisa i provedbu mjera zaštite
na radu.
8.3. ODJEL ZA FINANCIJSKE POSLOVE
Članak 57.
Odjel organizira, kontrolira i prati izvršenje svih financijskih i
računovodstvenih poslova sukladno zakonu i brine o zakonitoj primjeni važećih
materijalno-financijskih propisa, izrađuje planove potrebnih financijskih
sredstava za rad svih službi, priprema zahtjeve i izvršava plaćanje tekućih i
kapitalnih izdataka i transfera putem sustava Državne riznice, izrađuje preglede
i izvješća izvršenih izdataka u odnosu na plan, obavlja poslove obračuna plaća,
naknade državnim službenicima i namještenicima i vodi blagajničko poslovanje,
kontira, knjiži i knjigovodstveno prati izvršenje svih primitaka i izdataka po
pozicijama državnog proračuna, priprema i izrađuje financijska izvješća,
organizira godišnji popis imovine, obveza i potraživanja, vodi knjigovodstvo
osnovnih sredstava, sitnog inventara i kancelarijskog materijala.
U Odjelu se ustrojavaju:
8.3.1. Odsjek plana i analize
8.3.2. Odsjek računovodstveno financijskih poslova.
8.3.1. Odsjek plana i analize
Članak 58.
Odsjek izrađuje prijedlog državnog proračuna Državne uprave, izrađuje
financijski plan, izrađuje mjesečne planove, priprema izmjene i dopune proračuna
te zahtjeve za preraspodjelu sredstava proračuna. Odsjek obavlja financijsku i
računovodstvenu kontrolu te prati i analizira trošenje proračunskih sredstava
sukladno utvrđenom financijskom planu. Odsjek izrađuje procjenu financijskih
učinaka za prijedloge zakona, uredbi i drugih propisa.
8.3.2. Odsjek računovodstveno financijskih poslova
Članak 59.
Odsjek obrađuje računovodstveno financijsku dokumentaciju, brine se o zakonitoj
primjeni materijalno-financijskih propisa, izrađuje mjesečna, tromjesečna,
polugodišnja i godišnja financijska izvješća, obavlja prethodnu kontrolu
dostavljenih naloga prije isplate, vodi računovodstvene knjige i pomoćne
evidencije, evidentira sve poslovne događaje, vodi knjigovodstvo osnovnih
sredstava i sitnog inventara, blagajničko poslovanje, obavlja obračun i isplatu
plaća i naknada, vodi knjigu ulaznih računa, obračunava dnevnice za službena
putovanja u zemlji i inozemstvu, obračunava troškove prijevoza na posao i s
posla, vodi pomoćne knjige, obavlja poslove unosa mjesečnih i godišnjih planova,
unosi rezervacije i zahtjeve za plaćanje sa jedinstvenog računa riznice,
izrađuje izvješća o izvršavanju financijskog plana, prati izvršavanje rashoda i
izdataka sukladno izvorima financiranja.
U Odsjeku se ustrojavaju:
8.3.2.1. Pododsjek za računovodstvene poslove
8.3.2.2. Pododsjek obračuna plaća
8.3.2.3. Pododsjek za riznicu.
Članak 60.
Pododsjek za računovodstvene poslove obrađuje računovodstveno financijsku
dokumentaciju, brine se o zakonitoj primjeni materijalno-financijskih propisa,
izrađuje mjesečna, tromjesečna, polugodišnja i godišnja financijska izvješća,
obavlja prethodnu kontrolu dostavljenih naloga prije isplate, vodi
računovodstvene knjige i pomoćne evidencije, evidentira sve poslovne događaje,
vodi knjigovodstvo osnovnih sredstava i sitnog inventara.
Članak 61.
Pododsjek obračuna plaća obavlja poslove vezane uz obračun plaća i ostalih
naknada, obavlja izradu izvješća vezanih za plaće, izdaje potvrde vezane za
osobna primanja, vrši obračun ugovora o djelu i ugovora o autorskom djelu i
izdaje potvrde vezane za navedene obračune, priprema propisane obrasce
izvještaja o izvršenim isplatama.
Članak 62.
Pododsjek za riznicu obavlja poslove unosa mjesečnih i godišnjih planova, unosi
rezervacije i zahtjeve za plaćanje s jedinstvenog računa riznice, izrađuje
izvješća o izvršavanju financijskog plana, prati izvršavanje rashoda i izdataka
sukladno izvorima financiranja.
8.4. ODJEL ZA INVESTICIJE I NABAVU
Članak 63.
Odjel obavlja stručne poslove nabave materijalnih sredstava i usluga,
skladištenja materijalnih sredstava, izrade Plana nabave, daje tehničku i
stručnu podršku povjerenstvima za nabavu i sudjeluje u njihovom radu, ugovara
nabave materijalnih sredstava i usluga.
Odjel obavlja stručne i tehničke poslove koordinacije s drugim službama u vezi
izrade standarda i normativa opreme za zaštitu i spašavanje, osigurava prijevoz
za službene potrebe.
Odjel obavlja poslove vezane za planiranje izgradnje i adaptaciju objekata,
investicijskog održavanja objekata, vođenje evidencije državne imovine,
organiziranje stručnih i administrativno-tehničkih poslova u realizaciji zakupa
objekata, vođenje evidencije poslovnih prostora.
U Odjelu se ustrojavaju:
8.4.1. Odsjek za materijalne poslove
8.4.2. Odsjek za tehničke i pomoćne poslove
8.4.3. Odsjek za investicije i gospodarenje nekretninama.
8.4.1. Odsjek za materijalne poslove
Članak 64.
Odsjek obavlja stručne poslove nabave materijalnih sredstava i usluga,
skladištenja materijalnih sredstava, izrade Plana nabave, u suradnji s
odgovarajućim stručnim službama priprema i izrađuje ponudbenu dokumentaciju,
daje tehničku i stručnu podršku povjerenstvima za nabavu i sudjeluje u njihovom
radu, ugovara nabave materijalnih sredstava i usluga.
U Odsjeku se ustrojavaju:
8.4.1.1. Pododsjek za nabavu
8.4.1.2. Pododsjek za skladišno poslovanje.
Članak 65.
Pododsjek za nabavu obavlja stručne poslove nabave opreme, sitnog inventara,
materijala za tekuće i investicijsko održavanje, uredskog materijala, potrošnog
materijala i usluga, sudjeluje u izradi plana nabave, priprema za ovjeru račune
za izvršene usluge i nabavljena materijalna sredstva, u suradnji s odgovarajućim
stručnim službama priprema i izrađuje ponudbenu dokumentaciju, daje tehničku i
stručnu podršku povjerenstvima za nabavu i sudjeluje u njihovom radu, ugovara
nabave materijalnih sredstava i usluga, vodi evidencije o postupcima nabave i
ugovorima.
Članak 66.
Pododsjek za skladišno poslovanje obavlja poslove zaprimanja, čuvanja i
izdavanja opreme, sitnog inventara i ostalih novo nabavljenih materijalnih
sredstava, vodi skladišne evidencije, usklađuje stanje s materijalnim
knjigovodstvom, predlaže rashod skladištenih materijalnih sredstava.
8.4.2. Odsjek za tehničke i pomoćne poslove
Članak 67.
Odsjek obavlja stručne i tehničke poslove koordinacije s drugim službama u vezi
izrade standarda i normativa opreme zaštite i spašavanja i opreme za tehničke
službe, organizira rad interne čajne kuhinje, obavlja stručne i tehničke poslove
u vezi s uporabom službenih vozila, održavanjem i registracijom službenih
vozila, vodi evidencije o eksploataciji službenih vozila, osigurava prijevoz za
službene potrebe, skrbi o pravilnom korištenju službenih vozila, te obavlja sve
druge tehničke i pomoćne poslove.
U Odsjeku se ustrojavaju:
8.4.2.1. Pododsjek za pomoćne poslove
8.4.2.2. Pododsjek za tehničke poslove.
Članak 68.
Pododsjek za pomoćne poslove obavlja stručne i tehničke oslove koordinacije s
drugim službama u vezi izrade standarda i normativa opreme za zaštitu i
spašavanje i opreme za tehničke službe, organizira rad interne čajne kuhinje, te
obavlja sve druge tehničke i pomoćne poslove.
Članak 69.
Pododsjek za tehničke poslove obavlja stručne i tehničke poslove u vezi s
upotrebom službenih vozila, održavanjem i registracijom službenih vozila, vodi
evidencije o eksploataciji službenih vozila, osigurava prijevoz za službene
potrebe, te skrbi o pravilnom korištenju službenih vozila.
8.4.3. Odsjek za investicije i gospodarenje nekretninama
Članak 70.
Odsjek za investicije i gospodarenje nekretninama obavlja poslove vezane za
planiranje izgradnje i adaptaciju objekata, investicijskog održavanja objekata,
organiziranje stručnih i administrativno-
-tehničkih poslova u realizaciji izgradnje i adaptacije objekata, provođenje
nadzora nad izvođenjem nadzora nad izvođenjem radova, ovjeravanje računa i
obračunskih situacija izvedenih radova, izradu natječajne dokumentacije,
prikupljanje i obrada ponuda vezanih za investicijska ulaganja, ugovaranje
investicijskih ulaganja, vođenje evidencije imovine koju koristi Državna uprava,
organiziranje stručnih i administrativno-tehničkih poslova u realizaciji zakupa
objekata, vođenje evidencije poslovnih prostora.
V. PODRUČNI UREDI ZA ZAŠTITU I SPAŠAVANJE
Članak 71.
Područni ured izrađuje nacrte prethodnih mišljenja i suglasnosti Državne uprave
na procjene ugroženosti i planove zaštite i spašavanja jedinica lokalne i
područne (regionalne) samouprave.
Područni ured osigurava učinkovito izvršavanje poslova i zadaća Državne uprave
za područje županija, posebno stručnih poslova civilne zaštite, vatrogastva,
djelovanja centara 112 i sustava uzbunjivanja i obavješćivanja, obavljanje
upravnih, stručnih i plansko-operativnih poslova i osiguravanje jedinstvenog
postupanja i provođenje propisanih aktivnosti i mjera zaštite i spašavanja na
području županija, provođenje pripreme, planiranja, sudjelovanja u operativnom
djelovanju svih organiziranih snaga zaštite i spašavanja na području županije,
prikupljanje i obradu podataka potrebnih za izradu procjena i planova zaštite i
spašavanja na razini županije, organiziranje i osiguravanje svakodnevnih
operativnih poslova, davanje stručne pomoći jedinicama lokalne i područne
(regionalne) samouprave.
Područni ured obavlja poslove uredskog poslovanja, izvršava sve administrativne
poslove, poslove prijma i otpreme službene pošte, vodi interne knjige dolazne i
odlazne pošte, skrbi o planiranju i predlaže nabavu MTS-a, pokreće zahtjeve za
održavanje poslovnih prostorija, zaprima i koordinira naplatu osnovnih računa
tekućeg poslovanja područnog ureda.
Radom Područnog ureda upravlja pročelnik.
U Državnoj upravi, kao unutarnje ustrojstvene jedinice izvan sjedišta,
ustrojavaju se:
9. Područni ured za zaštitu i spašavanje Bjelovar sa sjedištem u Bjelovaru s:
9.1. Odjelom za preventivu, planiranje i nadzor
9.2. Županijskim centrom 112;
10. Područni ured za zaštitu i spašavanje Čakovec sa sjedištem u Čakovcu s:
10.1. Odjelom za preventivu, planiranje i nadzor
10.2. Županijskim centrom 112;
11. Područni ured za zaštitu i spašavanje Dubrovnik sa sjedištem u Dubrovniku s:
11.1. Odjelom za preventivu, planiranje i nadzor
11.2. Županijskim centrom 112
11.3. Državnom intervencijskom postrojbom;
12. Područni ured za zaštitu i spašavanje Gospić sa sjedištem u Gospiću s:
12.1. Odjelom za preventivu, planiranje i nadzor
12.2. Županijskim centrom 112;
13. Područni ured za zaštitu i spašavanje Karlovac sa sjedištem u Karlovcu s:
13.1. Odjelom za preventivu, planiranje i nadzor
13.2. Županijskim centrom 112;
14. Područni ured za zaštitu i spašavanje Koprivnica sa sjedištem u Koprivnici
s:
14.1. Odjelom za preventivu, planiranje i nadzor
14.2. Županijskim centrom 112;
15. Područni ured za zaštitu i spašavanje Krapina sa sjedištem u Krapini s:
15.1. Odjelom za preventivu, planiranje i nadzor
15.2. Županijskim centrom 112;
16. Područni ured za zaštitu i spašavanje Osijek sa sjedištem u Osijeku s:
16.1. Odjelom za preventivu, planiranje i nadzor
16.2. Odjelom za zaštitu i spašavanje
16.3. Županijskim centrom 112;
17. Područni ured za zaštitu i spašavanje Pazin sa sjedištem u Pazinu s:
17.1. Odjelom za preventivu, planiranje i nadzor
17.2. Županijskim centrom 112;
18. Područni ured za zaštitu i spašavanje Požega sa sjedištem u Požegi s:
18.1. Odjelom za preventivu, planiranje i nadzor
18.2. Županijskim centrom 112;
19. Područni ured za zaštitu i spašavanje Rijeka sa sjedištem u Rijeci s:
19.1. Odjelom za preventivu, planiranje i nadzor
19.2. Odjelom za zaštitu i spašavanje
19.3. Županijskim centrom 112;
20. Područni ured za zaštitu i spašavanje Sisak sa sjedištem u Sisku s:
20.1. Odjelom za preventivu, planiranje i nadzor
20.2. Županijskim centrom 112;
21. Područni ured za zaštitu i spašavanje Slavonski Brod sa sjedištem u
Slavonskom Brodu s:
21.1. Odjelom za preventivu, planiranje i nadzor
21.2. Županijskim centrom 112;
22. Područni ured za zaštitu i spašavanje Split sa sjedištem u Splitu s:
22.1. Odjelom za preventivu, planiranje i nadzor
22.2. Odjel za zaštitu i spašavanje
22.3. Županijskim centrom 112
22.4. Državnom intervencijskom postrojbom;
23. Područni ured za zaštitu i spašavanje Šibenik sa sjedištem u Šibeniku s:
23.1. Odjelom za preventivu, planiranje i nadzor
23.2. Županijskim centrom 112
23.3. Državnom intervencijskom postrojbom;
24. Područni ured za zaštitu i spašavanje Varaždin sa sjedištem u Varaždinu s:
24.1. Odjelom za preventivu, planiranje i nadzor
24.2. Županijskim centrom 112;
25. Područni ured za zaštitu i spašavanje Virovitica sa sjedištem u Virovitici
s:
25.1. Odjelom za preventivu, planiranje i nadzor
25.2. Županijskim centrom 112;
26. Područni ured za zaštitu i spašavanje Vukovar sa sjedištem u Vukovaru s:
26.1. Odjelom za preventivu, planiranje i nadzor
26.2. Županijskim centrom 112;
27. Područni ured za zaštitu i spašavanje Zadar sa sjedištem u Zadru s:
27.1. Odjelom za preventivu, planiranje i nadzor
27.2. Županijskim centrom 112
27.3. Državnom intervencijskom postrojbom;
28. Područni ured za zaštitu i spašavanje Zagreb sa sjedištem u Zagrebu s:
28.1. Odjelom za preventivu, planiranje i nadzor
28.2. Odjelom za zaštitu i spašavanje
28.3. Županijskim centrom 112.
ODJEL ZA PREVENTIVU, PLANIRANJE I NADZOR
Članak 72.
Odjel za preventivu, planiranje i nadzor ustrojava se u svim Područnim uredima
za zaštitu i spašavanje i obavlja stručne poslove vezane uz popunu, pozivanje,
planiranje opremanje i osposobljavanje, mobilizaciju civilne zaštite i druge
operativne poslove vezane uz ustrojavanje, pripravnost i djelovanje tijela za
vođenje postrojbi i drugih operativnih snaga zaštite i spašavanja, provodi druge
mjere vezane uz spremnost za reagiranje na katastrofe i velike nesreće.
Odjel pruža pomoć operativnim snagama zaštite i spašavanja županije, gradova i
općina, kao i pravnih osoba koje se uključuju u sustav zaštite i spašavanja
sukladno županijskom, odnosno gradskim i općinskim planovima zaštite i
spašavanja i drugim sudionicima u aktivnostima zaštite i spašavanja za vrijeme
katastrofe ili velike nesreće koja je zahvatila područje unutar samo jedne
županije, a u slučaju potrebe zapovjedniku civilne zaštite Republike Hrvatske
ili glavnom vatrogasnom zapovjedniku Republike Hrvatske dostavlja zahtjev za
uključivanje u aktivnosti zaštite i spašavanja postrojbi Oružanih snaga
Republike Hrvatske i pripadnika redarstvenih snaga te ih izvješćuje o provedenim
mjerama i aktivnostima.
Odjel izrađuje nacrt prethodnih mišljenja na procjene ugroženosti; sudjeluje u
izradi i daje mišljenje na normativne akte u području svoje nadležnosti; obavlja
inspekcijski nadzor provedbe Zakona o zaštiti i spašavanju te inspekcijski
nadzor u području vatrogastva i predlaže mjere za otklanjanje uočenih
nedostataka, vodi upravni postupak u prvom stupnju, surađuje s ostalim
inspekcijskim službama tijela državne uprave; sudjeluje u provedbi međunarodnih
aktivnosti u području zaštite i spašavanja; sudjeluje u provedbi obuke i
osposobljavanja u sustavu zaštite i spašavanja; provodi sve postupke u
rješavanju o pravima pripadnika civilne zaštite; usklađuje planove postupanja
snaga zaštite i spašavanja i prati izvršenje u slučajevima proglašenja
katastrofe, pruža stručnu pomoć tijelima lokalne i područne (regionalne)
samouprave u vezi s njihovim obvezama iz područja zaštite i spašavanja; daje
mišljenja na prostorne planove u svezi s potrebom izgradnje skloništa i provodi
nadzor nad održavanjem i korištenjem skloništa, surađuje s tijelima lokalne i
područne (regionalne) samouprave u svezi s njihovim obvezama glede zaštite i
spašavanja, neposredno surađuje s pravnim osobama, vezano uz zakonske obveze
pravnih osoba.
ODJEL ZA ZAŠTITU I SPAŠAVANJE
Članak 73.
U Područnim uredima za zaštitu i spašavanje Osijek, Rijeka, Split i Zagreb
ustrojava se Odjel za zaštitu i spašavanje koji obavlja stručne poslove vezane
za opremanje i modernizaciju tehnike i opreme, vodi skladište opreme za potrebe
opremanja ljudstva i intervencija; obavlja praktično uvođenje u operativnu
uporabu MTS, novih tehnologija, metoda i postupaka; provodi distribuciju
materijalno-tehničkih sredstava; nadzire vođenje skladišta potrebne tehnike,
opreme i sredstava i skrbi o njihovoj ispravnosti; vodi brigu o stanju tehnike,
opreme i sredstava; pokreće postupak za otklanjanje kvarova; ustrojava potrebnu
tehničku dokumentaciju, obavlja osposobljavanje sa specifičnom opremom; izrađuju
planove, izvješća, stručne elaborate i analize iz područja svog rada.
Odjel sudjeluje u osposobljavanju operativnih snaga, neposredno operativno
djeluje i sudjeluje u raznim vrstama intervencija zaštite i spašavanja
(spašavanju ljudi i imovine, pružanju tehničke pomoći, djelovanju nakon potresa,
prije i nakon nastanka poplava, akcidentima s opasnim tvarima i u nesrećama
izazvanim tehničko – tehnološkim i prirodnim događajima, u elementarnim
nepogodama i drugim nesrećama); sudjeluje kao pomoć u akcijama na području
drugih zemalja temeljem zakonskih ovlasti i sklopljenih sporazuma; provodi
nastavne planove i programe osposobljavanja dopunskih pripadnika kojima se
popunjava državna operativna postrojba te kontinuirano provodi njihovo
osposobljavanje; provodi simulacije, prezentacije, vježbe i osposobljavanje s
ljudstvom i opremom, obavlja prihvat i raspored, upravljanje i zapovijedanje te
otpust dopunskih snaga; sudjeluje u planiranju, organizaciji i provedbi vježbi
državnog i međunarodnog značaja; obavlja osposobljavanje sa specifičnom opremom;
izrađuju planove, izvješća, stručne elaborate i analize iz područja svog rada.
ŽUPANIJSKI CENTAR 112
Članak 74.
Županijski centar 112 kao operativno-komunikacijska dežurna služba, tijekom 24
sata na dan, osigurava komunikacijsku koordinaciju rada i djelovanja uvezanih
elemenata sustava zaštite i spašavanja na području županije s uredima državne
uprave u županijama i upravnim tijelima jedinica područne (regionalne)
samouprave, institucijama, spasilačkim i hitnim službama te centrima 112
susjednih županija; obavlja operativno organiziranje rada sustava obavješćivanja
i uzbunjivanje 112 na razinama županije; provodi prijem i prenošenje svih
odluka, naloga, zapovijedi i izvješća o provođenju mobilizacije i mjera
pripravnosti elemenata zaštite i spašavanja kao i izvršavanja drugih mjera na
području županije; operativno provodi otkrivanje i praćenje svih vrsta opasnosti
i praćenje posljedica tih opasnosti; provodi prijem informacija o događajima i
zahtjevima za pomoć na jedinstven broj 112 i vrši evidenciju zaprimljenih
informacija; usmjerava i prosljeđuje informacije o događajima i zahtjeve za
pomoć nadležnim žurnim službama te prati njihovo međusobno djelovanje tijekom
akcija spašavanja; izrađuje provedbeni naputak za provedbu standardnih
operativnih postupaka na razini županijskog centra 112; izrađuje naputak
djelovanja centra 112 i pričuvnih motrilačkih postrojbi i pričuvnih postrojbi za
uzbunjivanje; provodi aktiviranje pričuvnih postrojbi za motrenje i
uzbunjivanje; osigurava djelovanje sustava javnog uzbunjivanja građana na
području županije i prema procjeni obavlja uzbunjivanje i obavješćivanje
građana, pravnih osoba, tijela državne uprave, organiziranih snaga zaštite i
spašavanja i drugih spasilačkih službi na području županije o otkrivenim
opasnostima i njihovim posljedicama; obavlja prikupljanje, obradu i analizu svih
informacija i podataka o opasnostima, objedinjuje ih i izrađuje redovna i
izvanredna izvješća te ih dostavlja korisnicima; prikuplja hidrološke,
meteorološke, seizmološke, radiološke, epidemiološke podatke i druge podatke o
onečišćenju okoliša od mjerodavnih službi i tijela te prati stanje i promjene
tih podataka; obavlja posredovanje i komutaciju svih vrsta veza za potrebe
hitnih spasilačkih službi, tijela državne uprave i lokalne samouprave županije;
vodi i ažurira propisane baze podataka o spasilačkim službama, potencijalnim
izvorima opasnosti, opasnim tvarima i sl. za područje županije; vodi i ažurira
jedinstvenu bazu podataka o svim događajima u županiji, poduzetim mjerama i
posljedicama; koordinira provođenje logističkog osiguranja centra 112;
koordinira organizaciju svih vrsta veza za prikupljanje i razmjenu podataka i
informacija centra 112; osigurava ispravnu uporabu komunikacijsko-informacijske
opreme; kontrolira ispravnost komunikacijsko-informacijske opreme; obavlja
održavanje komunikacijsko-informacijske opreme u na korisničkoj razini za
potrebe centra 112 i sustava uzbunjivanja; izrađuje i vodi propisane
operativno-radne dokumente centra 112.; obavlja i druge poslove po nalogu
nadležnog pomoćnika ravnatelja i pročelnika područnog ureda.
Županijski centar 112 ustrojava se na razini odjela, a njime upravlja načelnik.
DRŽAVNA INTERVENCIJSKA POSTROJBA
Članak 75.
Državna intervencijska postrojba (u daljnjem tekstu: DIP) sudjeluje u raznim
vrstama intervencija zaštite i spašavanja, posebno onih složenijih, većih i
zahtjevnijih razmjera te sudjeluje kao pomoć u akcijama na području drugih
zemalja po nalogu glavnoga vatrogasnog zapovjednika, a temeljem zakonskih
ovlasti i odgovornosti; u suradnji s Učilištem vatrogastva i zaštite i
spašavanja priprema nastavne planove i programe obučavanja pripadnika
vatrogasnih postrojbi kojima se popunjava državna intervencijska postrojba i
kontinuirano provodi njihovo osposobljavanje; sudjeluje u planiranju, pripremi i
provedbi vježbi državnog i međunarodnog značaja; priprema se za naročite
intervencije zaštite i spašavanja; obavlja i druge poslove po nalogu nadležnog
rukovoditelja.
Na čelu DIP-a je zapovjednik intervencijske postrojbe – načelnik.
DIP djeluje na području županije, uz prethodnu suglasnost glavnoga vatrogasnog
zapovjednika, za potrebe vatrogasne djelatnosti primarno na zahtjev nadležnoga
županijskoga vatrogasnog zapovjednika, odnosno u slučaju drugih većih nesreća na
zahtjev pročelnika ureda. Na području cijele Republike Hrvatske postrojba
djeluje po nalogu glavnoga vatrogasnog zapovjednika.
VI. UPRAVLJANJE UNUTARNJIM USTROJSTVENIM JEDINICAMA
Članak 76.
Ravnatelj predstavlja Državnu upravu i upravlja njenim radom.
Zamjenik ravnatelja zamjenjuje ravnatelja u slučaju odsutnosti ili spriječenosti
ravnatelja te obavlja i sve druge poslove koje mu povjeri ravnatelj.
Radom službi upravlja pomoćnik ravnatelja.
Članak 77.
Na čelu Kabineta ravnatelja je tajnik Kabineta.
Na čelu Područnih ureda za zaštitu i spašavanje su pročelnici, a na čelu odjela
su načelnici.
Na čelu odsjeka su voditelji odsjeka, na čelu pododsjeka su voditelji
pododsjeka, a na čelu intervencijskih jedinica su voditelji.
Članak 78.
Savjetodavno tijelo ravnatelja je Stručni kolegij.
Članovi Stručnog kolegija su: ravnatelj, zamjenik ravnatelja, tajnik Kabineta
ravnatelja i pomoćnici ravnatelja.
Pored članova iz st. 2. ovog članka, članovi šireg sastava Stručnog kolegija su
pročelnici područnih ureda.
Ostali službenici Državne uprave pozivaju se na sjednice po potrebi.
Članak 79.
Za raspravljanje pojedinih pitanja i za utvrđivanje nacrta propisa, te davanje
mišljenja i prijedloga iz djelokruga rada Državne uprave ravnatelj može osnovati
stručne savjete odnosno radne skupine.
Članovi stručnih savjeta, odnosno radnih grupa izvan Državne uprave, imenuju se
uz prethodno pribavljenu suglasnost čelnika odgovarajućeg tijela ili druge
organizacije u kojoj su zaposleni.
Članak 80.
Stalno stručno-operativno tijelo Državne uprave je Koordinacija.
Članovi Koordinacije su zamjenik ravnatelja, kao predsjednik i pomoćnici
ravnatelja nadležni za Službu za civilnu zaštitu, Službu za vatrogastvo i Službu
za sustav 112.
Koordinacija usklađuje izradu planskih dokumenata, provedbu inspekcijskog
nadzora, stručnog nadzora, razmatra potrebe za podizanjem stupnja pripravnosti
operativnih snaga zaštite i spašavanja, predlaže ravnatelju Državne uprave
aktiviranje pojedinih sastavnica zaštite i spašavanja i njihovo uključivanje u
aktivnosti na terenu te neposredno upravlja aktivnostima zaštite i spašavanja
svih sudionika u slučaju katastrofe ili veće nesreće.
U slučaju katastrofe ili veće nesreće u rad Koordinacije uključuju se zamjenik
zapovjednika civilne zaštite Republike Hrvatske i zamjenik glavnog vatrogasnog
zapovjednika Republike Hrvatske, zamjenik glavnog nadzornika sustava 112, kao i
pročelnici područnih ureda te načelnici Odjela za zaštitu i spašavanje na čijem
se području katastrofa ili veća nesreća dogodila.
Članak 81.
Povjerenstvo za žalbe Državne uprave rješava u drugom stupnju žalbe na
prvostupanjska rješenja koja donose inspektori i službenici Državne uprave s
posebnim ovlastima i odgovornostima.
Članove povjerenstva iz stavka 1. ovog članka imenuje ravnatelj na vrijeme od
dvije godine, a povjerenstvo se sastoji od predsjednika iz Odjela za normativne
i upravno-pravne poslove i četiri člana iz Odjela za normativne i upravno-pravne
poslove, Službe za civilnu zaštitu i Službe za vatrogastvo.
VII. OKVIRNI BROJ SLUŽBENIKA I NAMJEŠTENIKA DRŽAVNE UPRAVE
Članak 82.
Poslove i zadatke iz djelokruga Državne uprave, ovisno o vrsti, složenosti,
stručnoj spremi i drugim uvjetima, obavljaju državni službenici i namještenici,
raspoređeni na radna mjesta, u skladu s propisima.
Okvirni broj državnih službenika i namještenika, potrebnih za obavljanje poslova
iz djelokruga Državne uprave, prikazan je u tablici, koja je sastavni dio ove
Uredbe, a koja se ne objavljuje u Narodnim novinama.
VIII. PRIJELAZNE I ZAVRŠNE ODREDBE
Članak 83.
Pitanja od značenja za rad Državne uprave koja nisu uređena zakonom, drugim
propisima i ovom Uredbom, uredit će se Pravilnikom o unutarnjem redu Državne
uprave.
Pravilnikom iz stavka 1. ovoga članka utvrdit će se radna mjesta za državne
službenike i namještenike, s naznakom njihovih osnovnih poslova i zadaća,
stručnih uvjeta potrebnih za njihovo obavljanje, njihove ovlasti i odgovornosti
te druga pitanja od značenja za rad Državne uprave.
Nakon stupanja na snagu ove Uredbe, ravnatelj će u roku 60 dana, donijeti
Pravilnik o unutarnjem redu Državne uprave, uz prethodnu suglasnost Središnjeg
državnog ureda za upravu.
Članak 84.
Danom stupanja na snagu ove Uredbe prestaje važiti Uredba o unutarnjem
ustrojstvu Državne uprave za zaštitu i spašavanje (»Narodne novine«, broj
20/2005).
Članak 85.
Ova Uredba stupa na snagu danom objave u »Narodnim novinama«.
Klasa: 023-03/08-01/30
Urbroj: 5030106-08-1
Zagreb, 10. srpnja 2008.

Predsjednik
**dr. sc. Ivo Sanader, v. r.**

Uredba, NN 83/2008-2665
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)